Τα ζώδια για τον Μάρτιο 2018 | Reporter Cyprus | Celebrity\nΤετάρτη, 8 Ιουλίου, 2020 | Επικοινωνία\n«Ήρθε & με είδε στο θέατρο 28...\n«Μέναμε, σε ένα σπίτι τρεις...\nΑτημέλητος σε διακοπές,...\nΤα ζώδια για τον Μάρτιο 2018\nΑυτόν το μήνα θα εμφανιστούν αρκετές ευκαιρίες για επαγγελματική καταξίωση και τα θέματα της δουλειάς θα κυριαρχήσουν καθόλη τη διάρκεια του μήνα. Ξεκινώντας από την 2α Μαρτίου με μια εντυπωσιακή πανσέληνο στον έκτο οίκο σου, εκείνον της δουλειάς και της καθημερινότητας, είτε θα ετοιμαστείς για την ολοκλήρωση ενός πρότζεκτ με επιτυχία, είτε θα αποφασίσεις να κάνεις δραστικές αλλαγές στην καριέρα σου. Όταν η Αφροδίτη μπει στο ζώδιό σου στις 6 Μαρτίου η αυτοπεποίθησή σου θα χτυπήσει κόκκινο. Μέχρι τις 31 του μήνα θα λάμπεις σε όποιον χώρο βρίσκεσαι και ενώ αυτός ο μήνας είναι προσανατολισμένος στα εργασιακά, μην αφήσεις αυτήν τη συγκυρία να πάει χαμένη, γιατί η αυτοπεποίθηση σε κάνει πάνω από όλα sexy! Στις 17 Μαρτίου ο Άρης εισέρχεται στον Αιγόκερο και ευνοεί το κυνήγι της επαγγελματικής επιτυχίας ακόμα και στόχων που έμοιαζαν άπιαστοι στο πρόσφατο παρελθόν. Μέχρι τις 16 Μαΐου η ατμόσφαιρα είναι ευνοϊκή για πρωτοβουλίες και νέες συμφωνίες. Ο μήνας τελειώνει με πανσέληνο και αυτό μπορεί να σημαίνει τον τερματισμό κάποιας συνεργασίας, που δεν αποφέρει τα αναμενόμενα. Κάποια παρεξήγηση ίσως παίξει ρόλο, για αυτό μην αφήσεις τον εγωισμό σου να θολώσει την κρίση σου.\nΟ Δίας επηρεάζει θετικά τις σχέσεις σου ήδη από τα μέσα του Οκτωβρίου και θα συνεχίσει να το κάνει μέχρι και το Νοέμβριο του 2018. Αυτό συμβαίνει περίπου μια φορά κάθε 12 χρόνια και προσφέρει ιδανικές συνθήκες ώστε ένα single ταυράκι να βρει το ταίρι του. Την πρώτη και δεύτερη του Μαρτίου ο Δίας θα συνδεθεί τόσο με την Αφροδίτη, όσο και με τον Ερμή. Αυτό σημαίνει ότι η ερωτική σου σχέση θα απογειωθεί και πως θα νιώσεις την ανάγκη ακόμη μεγαλύτερες δεσμεύσεις. Αν έχεις σχέση τότε προετοιμάσου για μια περίοδο μέλιτος με τον αγαπημένο σου, που τίποτα δεν θα μπορεί να χαλάσει την εκπληκτική επικοινωνία και σύνδεση μεταξύ σας. Μετά τις 17 Μαρτίου μπορεί να ξεκινήσεις ένα νέο πρότζεκτ που μπορεί να έχει σχέση με τα ΜΜΕ και τη διαφήμιση. Όποια ευκαιρία παρουσιαστεί τότε, φρόντισε να μην την αφήσεις να πάει χαμένη.\nΗ πανσέληνος στον Παρθένο θα κάνει τα πράγματα στο σπίτι να κυλήσουν ήρεμα και ξεκούραστα, ενώ υπάρχει περίπτωση θα έχεις νέα για τα οικογενειακά σου, που θα είναι καλά πάντως. Γενικότερα τα του οίκου σου είναι σε πολύ καλό δρόμο. Την ίδια περίοδο θα έχεις θετικές εξελίξεις και στα επαγγελματικά σου, χάρη στο τρίγωνο της Αφροδίτης με τον Δία και τον Ερμή. Η κοινωνική σου ζωή θα κυμανθεί σε καλά επίπεδα επίσης, όταν μετά τις 6 Μαρτίου η Αφροδίτη θα ενθαρρύνει τις ομαδικές δραστηριότητες μέχρι και το τέλος του μήνα. Στις 22 Μαρτίου ο Ερμής βρίσκεται σε θέση πτώσης στον Κριό, αλλά αυτό δεν είναι απαραίτητα κακό για τους Δίδυμους, αφού μπορεί να συναντήσεις κάποιον παλιό γνωστό ή φίλο και να ξαναζεστάνεις τη σχέση σας. Η ερωτική σου ζωή δεν θα είναι και στα καλύτερά της τον Μάρτιο, ειδικά αν είσαι single ή έχεις ξεκινήσει να βλέπεις κάποιον για λίγο χρονικό διάστημα. Η πανσέληνος στις 31 του μηνός έχει άρωμα χωρισμού.\nΣτις αρχές Μαρτίου θα αρχίσεις να βλέπεις τα πράγματα αλλιώς και να αλλάζεις κάποιες απόψεις που τις θεωρούσες τεκμηριωμένες. Να απομακρυνθείς από καταστάσεις που δεν σου ταιριάζουν και να μην κοιτάξεις ποτέ πίσω. Αν εμφανιστεί κάποιο πρόβλημα υγείας, αντιμετώπισέ το γρήγορα και θα είναι περαστικό. Στις 17 Μαρτίου η νέα σελήνη θα τονώσει την πνευματική σου δύναμη, ξεκίνα μαθήματα, θα απορροφάς τη γνώση σαν σφουγγάρι και θα φτάσεις ακόμη πιο κοντά στα όνειρά σου. Αν είσαι σε σχέση, μετά τις 17 του μήνα μπορεί να υπάρξει ένταση στο σπίτι. Αν αρχίσει να βγαίνει νευρικότητα και ανυπομονησία στις κουβέντες με τον αγαπημένο σου, τότε κάνε υποχωρήσεις για να μην υπάρξουν εκρήξεις. Υπάρχει μια πιθανότητα ο αγαπημένος σου να είναι τρομερά αγχωμένος με κάτι και να ξεσπά στο σπίτι, κάνε λίγη υπομονή.\nΤα οικονομικά θα ευνοηθούν πολύ από την πανσέληνο στην αρχή του Μαρτίου, καθώς και από την κίνηση του Κρόνου που θα επηρεάσει θετικά τα επαγγελματικά σου. Μέχρι και τις 4 Μαρτίου υπάρχει πιθανότητα να λάβεις χρήματα από κάποιον συγγενή ή από κάποια μεσιτική δραστηριότητα. Η Αφροδίτη και ο Ερμής θα συνεργαστούν περίφημα με τον Δία και θα δημιουργήσουν ευνοϊκές συνθήκες για μια μετακόμιση ή κάποιο νέο πρότζεκτ που έχει να κάνει με ακίνητη περιουσία. Οι επενδύσεις ευνοούνται μετά τη νέα σελήνη στις 17 Μαρτίου, καθώς ο Άρης θα αρχίσει να ευνοεί νέα πρότζεκτ μέχρι και τις 16 Μαΐου. Η δουλειά σου θα είναι ποιοτική και θα μπορείς άνετα να τηρείς όλες τις προθεσμίες, ωστόσο η υπομονή σου με τους συναδέρφους θα στερέψει. Μην ξεσπάσεις όμως, γιατί αυτό θα χαλάσει το τόσο ευνοϊκό κλίμα. Η πτώση του Ερμή από τις 22 Μαρτίου μέχρι και τις 15 Απριλίου θα δημιουργήσει κατάλληλες συνθήκες για να επιστρέψεις… στα θρανία και να αναζητήσεις νέες γνώσεις, που θα κάνουν την καριέρα σου πιο στέρεα. Αν έχεις κάποια σημαντική εξέταση ή αξιολόγηση προς το τέλος του μήνα θα σε αγχώσει αρκετά.\nΟ συναισθηματισμός σου θα χτυπήσει κόκκινο στις αρχές του μήνα. Η πανσέληνος θα κάνει το αίμα να βράζει. Μην ξεχνάμε ότι θέλεις πάντα να έχεις τον έλεγχο, ειδικά στα συναισθήματά σου, αλλά η συγκυρία θα σε κάνει να χάσεις κάθε έλεγχο. Εκφράσου δυνατά και χωρίς ενδοιασμούς, στη δουλειά και στον κοινωνικό σου περίγυρο, δεν θα το μετανιώσεις. Μια επαγγελματική συμφωνία την ίδια περίοδο θα έχει μεγάλη εύνοια και πιθανότητες επιτυχίας. Από τις 17 Μαρτίου και μετά αυξάνονται οι πιθανότητες να μπει ένα νέο πρόσωπο στη ζωή σου, αν είσαι single. Μη μένεις σπίτι, η κοινωνικοποίηση είναι το κλειδί. Αν είσαι σε σχέση αυτή είναι η κατάλληλη περίοδος να αποφασίσετε ότι θέλετε να κάνετε οικογένεια, αφού η σεξουαλική ενέργεια και η γονιμότητα θα βρίσκονται στα ύψη μέχρι τις 16 Μαΐου. Μετά τις 22 ίσως βρεις κάποια λάθη στα φορολογικά σου και το μόνο καλό θα είναι ότι τα βρήκες! Λύσε γρήγορα τα προβλήματα, γιατί με την εφορία καλύτερα να μην παίζεις παιχνίδια.\nΟ Μάρτιος σίγουρα δεν θα είναι ο καλύτερος μήνας του χρόνου για εσένα. Από τις αρχές του μήνα υπάρχει πολύ άγχος και στρες στην ατμόσφαιρα, όλο και περισσότερα πράγματα απαιτούν την προσοχή σου και δεν ξέρεις με τι να πρωτοασχοληθείς. Η λύση είναι να αφοσιωθείς στις δικές σου ανάγκες πρώτα. Υπάρχει κάποιο θέμα υγείας που συνεχίζεις να αγνοείς; Αυτήν την περίοδο θα νιώθεις μεγάλη κούραση και έλλειψη ενέργειας. Τα καλά νέα είναι ότι θα λύσεις όποια θέματα υγείας έχεις, λιγότερο ή περισσότερο σοβαρά, μετά τη νέα σελήνη στις 17 Μαρτίου. Στα οικογενειακά τώρα, φαίνεται πως κάποιος κοντινός σου μπορεί να περάσει μια δύσκολη περίοδο και πιθανώς να χρειαστεί τη βοήθειά σου. Η ατυχία σου χτυπά την πόρτα καθώς την περίοδο που χρειάζεσαι βοήθεια από τους κοντινούς σου ανθρώπους, καλείσαι να γίνεις εσύ το στήριγμά τους. Τα άσχημα νέα δεν σταματούν εκεί όμως, καθώς στις 22 Μαρτίου ο ανάδρομος Ερμής αναστατώνει τη σχέση σου και η επικοινωνία σας φτάνει σε κακό σημείο. Μέχρι την πανσέληνο στις 31 Μαρτίου έχεις φτάσει στα όριά σου και είσαι έτοιμη να εκραγείς, αλλά μην το κάνεις. Φρόντισε τις ανάγκες σου.\nΣτις αρχές του μήνα ο Δίας, που βρίσκεται στο ζώδιό σου, σχηματίζει τρίγωνο με τον Ερμή και την Αφροδίτη και σε στέλνει στα ουράνια. Αν είσαι single οι πιθανότητες να γνωρίσεις κάποιον, που θα σε ξετρελάνει, αυξάνονται θεαματικά και αν δεν συμβεί κάτι στις αρχές του μήνα, περίμενε γιατί από τις 17 Μαρτίου και μετά η νέα σελήνη θα κάνει την ερωτική σου ζωή να απογειωθεί. Οι κοινωνικές σου σχέσεις επίσης θα περάσουν μια άνθηση. Μπορεί να αρχίσεις να κάνεις παρέα με κάποιους συναδέλφους, που θα κάνει το κλίμα στον εργασιακό σου χώρο πολύ πιο ευχάριστο. Το ομαδικό πνεύμα θα δυναμώσει και όσες αναποδιές προκύψουν μετά τις 22 Μαρτίου θα μπορέσεις να τις αντιμετωπίσεις με επιτυχία χάρη στην ομαδική δουλειά. Αυτή η περίοδος είναι ευνοϊκή και για διαπραγματεύσεις, είτε πρόκειται για ένα συμβόλαιο ή μια μεγάλη αγορά, αφού οι πλανήτες σου δίνουν όλα τα χαρτιά και δεν μπορείς να χάσεις! Στο τέλος του μήνα θα υπάρχει ικανοποίηση αλλά και κούραση, όλοι κάποτε χρειαζόμαστε φόρτιση.\nΟ μήνας ξεκινά με την πανσέληνο που σε βάζει στο δρόμο προς την επαγγελματική επιτυχία. Μπορεί να δεχτείς εύσημα από τον προϊστάμενό σου ή κάτι που προετοιμάζεις εδώ και καιρό μπαίνει στην τελική ευθεία. Αν σε προβληματίζει το μέλλον της καριέρα σου, η πανσέληνος θα σε βοηθήσει να επιλέξεις σωστά τα επόμενα βήματά σου. Ο Ερμής και η Αφροδίτη μετά τις 6 Μαρτίου θα ανοίξουν νέες πόρτες στα ερωτικά σου. Αν είσαι single τότε θα μπορείς πιο εύκολα να φλερτάρεις και να μαγνητίζεις τα βλέμματα. Μια απροσδόκητη ευκαιρία ίσως παρουσιαστεί στις 11 του μήνα. Όλα αυτά μέχρι τις 22 Μαρτίου, όταν ο ανάδρομος Ερμής μπει στο ζώδιό σου και ανακατέψει την τράπουλα. Ένα τηλεφώνημα από ένα πρόσωπο του παρελθόντος ίσως σου χαλάσει τη διάθεση, αλλά μπορεί και να αναθερμάνει μια ξεχασμένη σχέση. Μην πάρεις βιαστικές αποφάσεις μέχρι τα τέλη του μήνα. Στις 17 του μήνα ίσως κάποιος συγγενής σου ανακοινώσει ένα μεγάλο νέο, που μπορεί να έχει σχέση με αγορά σπιτιού ή μετακόμιση. Όπως και να έχει φρόντισε το κόστος να παραμείνει σε φυσιολογικά πλαίσια.\nΗ οικογένεια και το σπίτι θα είναι σε πρώτο πλάνο αυτόν το μήνα. Από τις 6 Μαρτίου και μετά ο Ερμής και η Αφροδίτη θα σε κάνουν να νιώθεις ότι χρειάζεσαι αρμονία και θα αποκτήσεις τον έλεγχο στο σπίτι για να το καταφέρεις. Όλοι θα ενθουσιαστούν με τις ηγετικές σου ικανότητες. Ίσως χρειαστεί να πάρεις σημαντικές αποφάσεις για κάποιο μεσιτικό ζήτημα, κάποιο συμβόλαιο ή ακόμα και μια ανακαίνιση. Κάντο στις αρχές του μήνα γιατί από τις 22 και μετά ο ανάδρομος Ερμής θα σε κάνει να αμφιβάλλεις για τις κινήσεις σου και δεν θα μπορείς να αποφασίσεις σκεπτόμενη καθαρά. Μπορεί να προκληθούν και παρεξηγήσεις μέσα στο σπίτι σου, αλλά το σύμπαν απλά σου υπενθυμίζει ότι πρέπει να φτιάξεις τη σχέση σου με όλους του κοντινούς σου ανθρώπους κάνοντας αμοιβαίες υποχωρήσεις. Από τις 17 του Μαρτίου και μέχρι τις 16 Μαΐου ο Άρης θα βρίσκεται στο ζώδιό σου και στη δουλειά σου θα νομίζεις ότι μπορείς να κατακτήσεις τον κόσμο! Μην σταματήσεις πουθενά.\nΟ Μάρτιος θα είναι ένας μήνας από αυτούς που σε παρασέρνει το ρεύμα και απλώς ακολουθείς! Τα οικονομικά θα έχουν πολλά σκαμπανεβάσματα και ίσως λάβεις κάποια νέα για χρέη στις αρχές του μήνα. Δεν θα είναι δυσβάσταχτα όμως, οι ενδείξεις λένε πως θα μπορέσεις να ανταποκριθείς με επιτυχία. Μην αφήσεις τα οικονομικά αυτόν το μήνα να επηρεάσουν την ψυχολογία σου, γιατί θα υποφέρεις. Αυτά πάνε και έρχονται. Από τις 17 Μαρτίου ο Άρης θα σου δώσει έμπνευση για ένα νέο πρότζεκτ, που θα υπόσχεται καλή αποζημίωση, αλλά κράτησέ το κρυφό ακόμα, όσο ακόμη εξετάζεις τις τελευταίες λεπτομέρειες. Η ενέργειά σου θα απορροφηθεί στη δουλειά και αν είσαι single τότε χρησιμοποίησε τον ελεύθερο χρόνο σου για να ξεκουραστείς, δεν είναι η κατάλληλη περίοδος για να γνωρίσεις κάποιον. Φόρτισε μπαταρίες για αργότερα.\nΠροσπάθησε να είσαι παρούσα στη σχέση σου στις αρχές του μήνα, θα χρειαστεί να κάνεις μικρές αλλαγές στον τρόπο που επικοινωνείτε για να φτιάξετε ακόμη περισσότερο το κλίμα μεταξύ σας. Η νέα σελήνη στο ζώδιό σου στις 17 Μαρτίου σηματοδοτεί μια νέα αρχή στα προσωπικά σου. Γενικότερα δεν είσαι εγωίστρια, αλλά αυτή είναι η κατάλληλη περίοδος για να ασχοληθείς με τον εαυτό σου. Μπορεί να ανακαλύψεις ένα δημιουργικό χόμπι που θα σε κάνει να νιώσεις καλύτερα. Ο Άρης θα τονώσει το ηγετικό σου πνεύμα και θα ευνοήσει όποιες πρωτοβουλίες πάρεις στη δουλειά, αλλά και θα σε ωθήσει να κοινωνικοποιηθείς περισσότερο στον ελεύθερό σου χρόνο. Όσον αφορά στα οικονομικά, ο Μάρτιος έχει προοπτικές να είναι ένας καλός μήνας, ειδικά αν πάρεις τις σωστές αποφάσεις γύρω στις 6 του μήνα. Μπορεί να μην αποδώσει καρπούς αμέσως, αλλά μην στρεσαριστείς, θα έχεις χρόνο να κάνεις διορθώσεις και στο τέλος θα δεις το αποτέλεσμα που ζητούσες.\nΤα όνειρα για την Ομόνοια και ο αστέρας της Λίβερπουλ\n08 ΙΟΥΛ 2020, 10:08\nΣυνέχεια στην ενότητα γνωριμίας με τους ποδοσφαιριστές της Ομόνοιας


Θρήνος χιλιάδων στην Τεχεράνη - Φωτογραφίες από τη λαοθάλασσα στην κηδεία του Σουλεϊμανί | LiFO\nΘρήνος χιλιάδων στην Τεχεράνη - Φωτογραφίες από τη λαοθάλασσα στην κηδεία του Σουλεϊμανί\n«Ύστατο χαίρε» στον στρατηγό Κασέμ Σουλεϊμανί από ένα τεράστιο πλήθος στην Τεχεράνη\n6.1.2020 | 21:34\nΜε θρήνο και οργή, χιλιάδες άνθρωποι στην Τεχεράνη, αποχαιρέτισαν τον στρατηγό τους, τον Κασέμ Σουλεϊμανί, ο οποίος σκοτώθηκε μετά από αμερικανική επιδρομή στη Βαγδάτη την Παρασκευή.\nΜέσα στη μέρα δόθηκαν στη δημοσιότητα φωτογραφίες που αποτυπώνουν πόσο μεγάλο ήταν το πλήθος στους δρόμους και πέριξ του ναού όπου έγινε η τελετή. Η κρατική τηλεόραση έκανε λόγο για εκατομμύρια ανθρώπους, κάτι που όμως δεν έχει επιβεβαιωθεί ακόμη όπως γράφει το BBC.\nΟι περισσότεροι έκλαιγαν ενώ πολλοί κρατούσαν φωτογραφίες του στρατηγού και το φέρετρό του μετακινούνταν στα χέρια ανθρώπων που φώναζαν ρυθμικά «θάνατος στην Αμερική». Κάποιοι από τους συγκεντρωμένους έκαψαν και σημαίες των ΗΠΑ.\nΤο μέγεθος του πλήθους που είχε συγκεντρωθεί στην Τεχεράνη σήμερα μπορούσε να συγκριθεί με αυτό που πλημμύρισε τους δρόμους της ιρανικής πρωτεύουσας το 1989 για την κηδεία του ιδρυτή της Ισλαμικής Δημοκρατίας αγιατολάχ Ρουχολάχ Χομεϊνί.\nΟ Αγιατολάχ Αλί Χαμενεΐ κλαίει κατά τη διάρκεια της κηδείας. Εικόνα από βίντεο.\nΟ ανώτατος ηγέτης του Ιράν αγιατολάχ Αλί Χαμενεΐ ηγήθηκε της προσευχής για τον εκλιπόντα στρατηγό και υπάρχουν φωτογραφίες που τον δείχνουν να κλαίει.\nΠαρόντες στην κηδεία ήταν και κάποιοι από τους συμμάχους του Ιράν στην περιοχή, ανάμεσά τους και ο Ισμαήλ Χανίγε, επικεφαλής της παλαιστινιακής οργάνωσης Χαμάς ο οποίος δήλωσε: «Δηλώνω ότι ο μάρτυρας διοικητής Σουλεϊμανί είναι μάρτυρας της Ιερουσαλήμ».\nΣτη συνέχεια η σορός του Σουλεϊμανί μεταφέρθηκε στην πλατεία Αζαντί, στη δυτική Τεχεράνη, όπου εκατοντάδες χιλιάδες άνθρωποι αναμένεται να περιμένουν στην ουρά για το λαϊκό προσκύνημα, το ύστατο χαίρε.\nΗ κυβέρνηση του Ιράν κήρυξε τη σημερινή ημέρα αργία στην Τεχεράνη, ώστε να μπορέσουν όλοι να συμμετάσχουν στην κηδεία του Σουλεϊμανί. Αρκετοί δρόμοι στο κέντρο της ιρανικής πρωτεύουσας παρέμειναν κλειστοί για την κυκλοφορία ώστε να διευκολυνθεί το πλήθος, ενώ κλειστά παραμένουν σχολεία και πανεπιστήμια.\nΑπό την Τεχεράνη η σορός του εκλιπόντα στρατηγού θα μεταφερθεί στην ιερή σιιτική πόλη Κομ, όπου θα πραγματοποιηθεί μία άλλη τελετή προς τιμή του μπροστά από το μαυσωλείο.\nΗροστρατος 6.1.2020 | 22:16\nΠριν απο λιγο καιρο ειχαν σοβαρα εσωτερικα προβληματα και τωρα καταφερε να τους ενωσει ολους ο πορτοκαλί μπαμπουΐνος...\nΝικος Νικολαιδης - ΣΦ 6.1.2020 | 22:58\nΤιποτα δεν ειναι πιο κερδοφορο για εναν αμερικανο προεδρο απο το να πραττει 'η να αναφερει κατι που να ειναι υπερ του Ισραηλ και των εβραιων γενικοτερα. Ολη η υφηλιος γνωριζει οτι ο μεγαλυτερος αντιπαλος του Ισραηλ, ακομη και απ το Ιρακ επι Σανταμ, ηταν και ειναι το Ιραν.\nΤο Ισραηλ αντιπαρατιθεται σφοδρα σε καθε αποπειρα συμφιλιωσης Ιραν και Ιρακ ( που κατα τη δεκαετια του 80 ηταν σε συνεχη πολεμο ). Οι Ιρανοι ειναι σιιτες και οι Ιρακινοι ειναι Σουνιτες ( μισουν ο ενας τον αλλο ), με το κενο που δημιουργησε το τελος του Σανταμ ομως την προηγουμενη δεκαετια, το Ιραν εχει διεισδυσει στο Ιρακ καθως και στη Συρια ειδικα μετα το 2011, δημιουργωντας καποια προβληματα στο Ισραηλ.\nΤο τελευταιο ειναι πανισχυρο φυσικα και μπορει να κανει σκονη ολες αυτες τις χωρες σε δυο-τρεις μερουλες ( οχι 6 οπως το 67 ), αλλα για ιστορικους λογους σ οτι αφορα το Ιραν, προσπαθει να σαμποταρει τους Περσες διχως να φαινεται οτι το κανει το ιδιο. Αν ρωτουσε καποιος τον Τραμπ το 2015 που πεφτει το Ιραν στον παγκοσμιο χαρτη δε θα μπορουσε να σου πει.\nΟι Ισραηλινοι ομως ( και οι αμερικανοι φιλοι του ) αντιμετωπιζουν το Ιραν απ το 1950 και μετα σε καθημερινη βαση ! Ξερουν τα παντα γι αυτο ( καποια βιβλια εχουν γραφτει για τον ρολο που επαιξε το Ισραηλ το 79 για να εγκαθυδριθει ο Αγιατολαχ Χομε'ι'νι και να ισλαμοποιηθει η χωρα, παροτι ο Σαχης ηταν ο επισημος φιλος της Δυσης και του Ισραηλ. Το τελευταιο φοβηθηκε οτι ο Σαχης γινοταν πολυ δυνατος και τον σαμποταρε υπογειως μεσω των μυστικων του υπηρεσιων με την προυποθεση οτι οι Χομε’ι’ινικοι δε θα τον σκοτωναν αλλα θα τον αφηναν να φυγει στην εξορια ). Κπαως παρομοιως ηταν και η περιπτωση Μπους 2 και τον πολεμο εναντια στο Ιρακ το 2003. Αν ρωτουσες τον Μπους να σου βρει στον χαρτη την χωρα του Ιρακ, δε θα μπορουσε, οπως δε μπορουσε να ονομασει ηγετες ξενων χωρων οπως του Πακισταν ( εποχη Μιουσαραφ ), οταν του ζητησαν σε τηλεοπτικη πολιτικη εκπομπη και εγινε ρεζιλι. Οι νεοσυντηρητικοι - στην πλειοψηφια τους εβραιοι φανατικοι σιωνιστες οπως ο Περλ, ο Γουολφοβιτζ, ο Φα’ι’θ κα ) καναν τον πολεμο το 2003, και τωρα ειναι ολοι τους εναντιον του Ιραν. Συνεπως κειμενα οπως αυτο εδω : “Παρεδωσαν οι ΗΠΑ το Ιρακ στο Ιραν” https://www.lifo.gr/articles/almanac/265191/paredosan-oi-ipa-to-irak-sto-iran προκαλουν γελια και στον πιο αδαη παρατηρητη της αμερικανικης πολιτικης σκηνης.\nΟ Τραμπ φοβαται για την απομπομπη του και παιζει στο "αμερικανικο εβρα'ι'κο ακροατηριο". Να προσθεσω τελος οτι πολλοι αμερικανοι εβραιοι που ξερω εδω στην Αμερικη τον θεωρουνε και αντισημιτη και μαλιστα σχετικο αρθρο δημοσιευτηκε - ως γνωμη - στη σελιδα των εντιτορς των Νιου Γιορκ Τα'ι'μς, πριν λιγο καιρο. Προσωπικα συμφωνω…\nΟμως ας δουμε με την κλιμακωση στη Μεση Ανατολη ( Γαζα, αμερικανικη πρεσβεια, την προχτεσινη πρες κονφερανς Νετανιαχου για την Περσια ), με σχετικη ειλικρινια λιγα σπανια μα και σημαντικα πραγματα για τη χωρα του Ισραηλ.\nΗ Β. Κορεα συμπεριληφθηκε στον “αξονα του διαβολου” απο μια ιδεα του κειμενογραφου του Μπους 2, νεοσυντηρητικου εβραικης καταγωγης και φανατικου σιωνιστη, Ντε’ι’βιντ Φρουμ. Ηταν ενα κλασσικο ξεκαρφωμα ( πολλοι δημοσιογραφοι οπως ο Μαθιους στο αμερικανικο Μ-σ-ν-μπ-σι γελουσαν ).\nΤο Κοσοβο και ο περιβοητος “ανθρωπιστικος πολεμος” του 1999 σ' αυτο, εγινε για να εγκαθυδριθει ο θεσμος του "προληπτικου πολεμου" που χρησιμοποιηθηκε λιγα χρονια αργοτερα στο Ιρακ.\nΓια τον πολεμο στο Ιρακ το 2003, η αμερικανικη αριστερα προτεινε οτι οφειλεται στον ιμπεριαλισμο που προμοταρουν οι διαφορες πετρελα’ι’κες εταιρειες. Δε χρειαζεται κανεις να διαβασει το περιοδικο “Πετρελαιο και Γκαζι” για να καταλαβει οτι ολες οι ενδειξεις οδηγουν αλλου.\nΠου ειναι οι μπιζνες των πετρελα’ι’κων στη Μεσοποταμια σημερα να δικαιολογησουν τα τρισεκατομμυρια που ξοδευτηκαν και ακομη ξοδευονται, για τον πολεμο ;\nΣιγουρα η Αμερικη δε πολεμα για το πετρελαιο της Συριας… το δε πετρελα’ι’κο λομπι στην Αμερικη εχει χασει πολλαπλες μαχες να κανει μπιζνες με την Περσια απο το ισραηλινο λομπι, το περιβοητο Ε’ι’πακ ( = AIPAC).\n2 ) Το 2006 λοιπον δημοσιευεται ενα αρθρο στην Αγγλια και για δευτερη φορα βιβλιο ( βασισμενο στο εν λογω αρθρο ) με θεμα το Λομπι, γραμμενο απο δυο απο τους πιο εγκριτους πολιτικους επιστημονες στην Αμερικη : τον Τζον Μερσχα’ι’μερ ( Πανεπιστημιο του Σικαγου ) και τον Στεφεν Βολτ ( Πανεπιστημιο του Χαρβαρντ).\n2γ ) Μια συνεντευξη απο το 2008. Προς το τελος, ο Μερσχα’ι’μερ επιχειρηματολογει γιατι οι πετρελα’ι’κες εταιρειες δε σπρωχναν για πολεμο στο Ιρακ :\n3α ) "Samson Option" του βραβευμενου με Πουλιτζερ αμερικανου δημοσιογραφου του περιοδικου New Yorker Σε’ι’μουρ Χερς και\nΕδω το βιντεο με πολλα στοιχεια για το Ισραηλ και πολλα νεα, πχ για τον "πολεμο των 6 ημερων", πολλες προσωπικοτητες της χωρας οπως τον κυριο Ουζι, κοκ.\nΕνα σουπερ σπανιο και σχετικα απιστευτο 22-χρονο αρθρο απο το 1998 ( που δεν υπαρχει διαδικτυακα ), στην mainstream εφημεριδα ΣΦ Κρονικολ για την εποχη που ο Νετανιαχου ρεζιλευε τον Μπιλ Κλιντον και το αμερικανικο Κογκρεσο ( στην 9η παραγραφο αναφερεται οτι ο Νετανιαχου ελεγχει το Κογκρεσο ) !\nΑυτα το 1998 !\nα ) Ιρακ :\nβ ) Συρια :\nΣτα 9 χρονια που η Συρια βρισκεται σε εμπολεμη κατασταση, εχει χασει κι αυτη μισο εκατομμυριο ψυχες, πολυ περισσοτερους τραυματιες, η μιση χωρα εχει γινει προσφυγας πολεμου με τουλαχιστον 5 απο τα 22 εκατομμυρια του πληθυσμου της να χουν μεταναστευσει στο εξωτερικο. Η ιστορικη χωρα της Συριας - οπως και το Ιρακ - εχει καταστραφει.\nΚαι γι αυτους που εχουν ξεχασει τα χρονια του Κλιντον, δινω πιο κατω μια βινιετα για τους συμβουλους του απο το χιλιοσελιδο κλασσικο βιβλιο του Ρομπερτ Φισκ για τη Μεση Ανατολη.\ngiorgos1234 7.1.2020 | 02:09\nΒλέποντας τις εικόνες αυτές, ομολογώ πως προβληματίστηκα.\nΑναρωτιέμαι αν συνέβαινε κάτι αντίστοιχο σε μια ευρωπαϊκή χώρα, επί παραδείγματι δολοφονούσαν με drone έναν πολιτικό ή έναν στρατιωτικό, θα νοιαζόταν πραγματικά κανείς; Θα κατέβαινε στους δρόμους τόσο μεγάλο πλήθος; Εδώ στην ερμού και στο εκπτωτικό χωριό βλέπεις πλέον πλήθη. Επίσης αυτή η εξωτερίκευση των συναισθημάτων τους είναι κάτι το συγκλονιστικό.\nΓια να αφήσουμε στην άκρη και τις προσωπικές μου ανησυχίες, αντικειμενικά το Ιράν και ο συγκεκριμένος στρατηγός πρωτοστάτησαν στην καταπολέμηση του ισλαμικού κράτους και των τζιχανιστών, συμμετέχοντας ενεργά στις μάχες της Συρίας.


pre party or after party! by Sepai - assai Healthy Skin | Skin Spa\npre party or after party! by Sepai\nΘέλεις να γνωρίσεις τις θεραπείες sepai, αλλά θέλεις και να αποκτήσεις τα προϊόντα που μας έχουν πάρει τα μυαλά από τον Ισπανικό οίκο.. εύκολο!\nΑγοράζοντας την βασική σειρά περιποίησης,\nαντηλιακής προστασίας της επιδερμίδας του προσώπου σου, που πίστεψε μας είναι ένα απολαυστικό τελετουργικό που παρόμοια εμπειρία δεν είχες ξανά..\nσου κάνουμε δώρο την signature by sepai, την Pre ή After party facial!\nΤα προιόντα που βλέπεις στην φωτογραφία έχουν κόστος €140 και είναι για όλους τους τύπους επιδερμίδας.\nΕπιλέγεις ανάμεσα ανάμεσα σε Cleanse (τύπου γαλάκτωμα), Βalancing και Μeta Morphose (καθαριστικό με ήπια απολεπιστική δράση).\nΙσχύει Εώς\t 15/07/2021


1.029.587 οι άνεργοι το Νοέμβριο - Express.gr\nΒρίσκεστε εδώ: Αρχική ΧΡΗΣΤΙΚΑ ΟΑΕΔ 2017 1.029.587 οι άνεργοι το Νοέμβριο\n1.029.587 οι άνεργοι το Νοέμβριο\nΣοκ προκαλεί το ποσοστό της ανεργίας για τον περασμένο Νοέμβριο, καθώς "εκτινάχθηκε" στο 20,9% και ο αριθμός των ανέργων υπερέβη το ένα εκατομμύριο άτομα.\nΗ ανεργία αυξήθηκε το συγκεκριμένο μήνα κατά 7 εκατοστιαίες μονάδες, σύγκριση με τον αντίστοιχο μήνα του 2010, με τους ανέργους να αυξάνονται κατά περίπου 337.000 άτομα, ενώ μόνο μεταξύ Νοεμβρίου και Οκτωβρίου 2011, προστέθηκαν στις "μαύρες λίστες" ακόμη 126.000 άτομα. Ο οικονομικά μη ενεργός πληθυσμός πλέον υπερβαίνει τους απασχολούμενους κατά 500 χιλιάδες άτομα, ενώ περίπου ένας στους δύο νέους είναι άνεργοι. Οικονομικοί παράγοντες εκδηλώνουν φόβους για περαιτέρω αύξηση της ανεργίας, δεδομένης της μεγαλύτερης ύφεσης που θα προκαλέσουν τα μέτρα του νέου μνημονίου.


Synαισθήσεις: Η τέλεια Φύση\nΗ τέλεια Φύση\nΛένε πως αν δεν έκανε ό,τι έκανε ο άνθρωπος στην πορεία της ιστορίας του ως γένος, δεν θα εξελισσόταν, πως θα ‘μασταν ακόμα μαϊμούδες πάνω στα δέντρα. Αυτό όμως θα συνέβαινε μόνο αν η Φύση μας είχε προορίσει να μείνουμε μαϊμούδες. Οι μαϊμούδες έμειναν όντως μαϊμούδες, γιατί έτσι είναι φτιαγμένες. Εμείς «εξελιχθήκαμε», γιατί είμαστε αλλιώς. Όχι καλύτεροι, όχι χειρότεροι: αλλιώς.\nΘα μου πείτε: «Χρησιμοποιήσαμε όμως τις δυνατότητες που μας χάρισε η Φύση για να εξελιχθούμε». Τις χρησιμοποιήσαμε με έναν τρόπο, ίσως υπάρχουν κι άλλοι τρόποι. Αντί να βιώσουμε την ήδη τέλεια φύση μας, εμείς μπήκαμε εξ αρχής στο τριπάκι να την ανταγωνιστούμε. Να κάνουμε ό,τι ήδη υπήρχε με τον «δικό» μας τρόπο.\nΚι αυτό το κάναμε μιμούμενοι κι εκμεταλλευόμενοι την Φύση: «κλέβοντας» τις «ιδέες» της, χρησιμοποιώντας τα «υλικά» της, αντικαθιστώντας τα τέλεια δικά της με τις ατελείς απομιμήσεις μας και σταδιακά καταστρέφοντάς την -δεν είμαστε σε θέση να την καταστρέψουμε, αν «ήθελε» θα μας αποτίναζε ανά πάσα στιγμή.-, αλλά κάνουμε ό,τι μπορούμε.\nΚαι θα μου πείτε πάλι: «Η Φύση δεν έχει αεροπλάνα, θα ήμασταν καρφωμένοι στον τόπο που γεννηθήκαμε. Η Φύση δεν έχει Ίντερνετ, δεν θα μαθαίναμε ποτέ τι σκέπτεται ένας άλλος άνθρωπος στην άλλη άκρη της γης. Η Φύση δεν έχει τηλεσκόπια, ούτε μικροσκόπια να μελετήσουμε όσα οι αισθήσεις μας αδυνατούν να αντιληφθούν».\nΝαι, η Φύση έχει άλλους τρόπους να τα κάνει αυτά, μόνο που εμείς δεν προσπαθήσαμε επαρκώς να τους αναζητήσουμε, γιατί –όπως προείπον- θέλαμε να την ανταγωνιστούμε, όχι να ολοκληρωθούμε μέσα σε και από αυτήν. Αν εμβαθύναμε π.χ. στην εσώτερη φύση των πουλιών και όχι στη μηχανική των φτερών τους, ίσως μαθαίναμε να πετάμε οι ίδιοι. Ίσως καταφέρναμε όπως αυτά ή όπως τα ψάρια να επικοινωνούμε τηλεπαθητικά -άγνωστο ακόμα πώς. Ίσως μαθαίναμε από τα φυτά να στρεφόμαστε πάντα προς τον ήλιο για ενέργεια, προς τη γη για τροφή -ξέρετε, η Φύση δημιουργούσε ανέκαθεν τη ζούγκλα χωρίς τη φροντίδα μας, χωρίς λιπάσματα και ποτιστικά συστήματα.\nΊσως πάλι αρκούμασταν σ' αυτό που είμαστε.\nΟ Άνθρωπος αρνήθηκε την τέλεια Φύση (του) για να φτιάξει μια ατελή δική του πραγματικότητα και νιώθει πως αν δεν το είχε κάνει, θα ήταν ένα «Τίποτα», ένα ακόμα «ηλίθιο» ζώο. Ίσως όμως τα ζώα απλά να μη νιώθουν την ανάγκη να αλλάξουν κάτι, ίσως εκεί έγκειται η ουσιαστική διαφορά μας. Εμείς γεννηθήκαμε με αυτήν την ανάγκη, γεννηθήκαμε με την ανάγκη να γίνουμε θεοί, μόνο που μπερδευτήκαμε λίγο: θελήσαμε να γίνουμε θεοί στη θέση του Θεού –Χαλίφης στη θέση του Χαλίφη-, θελήσαμε να γίνουμε κακέκτυπα του Θεού, ενώ από τη Φύση μας είμαστε ο Θεός, η Φύση –η ορατή και η αόρατη- είναι ο Θεός κι εμείς ήμασταν ανέκαθεν «μέτοχοι».\nΑλλά κι αυτό το χαρακτηριστικό μας είναι δοσμένο από τη Φύση: αυτή η αντίστασή μας, αυτή η ανταγωνιστικότητά μας, ίσως είναι ένα τέχνασμα της Φύσης για να «παίξει», για να «βιώσει» μέσα από εμάς την αίσθηση του να μην είναι τέλεια…\nΊσως πάλι για εμάς, να είναι ένα στάδιο πριν την ολοκλήρωσή μας· μέχρι να μάθουμε να απολαμβάνουμε την τέλεια αυθεντική μας φύση.\nΑναρτήθηκε από Alexia Iliadou στις 12:53:00 μ.μ.


Mediterranean Yacht Show: Επιστρέφει στο Ναύπλιο το 2022 - Notospress.gr\nΝΑΥΠΛΙΟ. Έπειτα από μια περίοδο αβεβαιότητας στην οποία ο κλάδος του yachting έπλεε σε «αχαρτογράφητα νερά» και μετά από δύο χρόνια απουσίας, το Mediterranean Yacht Show (MEDYS) επανέρχεται και πάλι στο λιμάνι του Ναυπλίου για την 7η διοργάνωσή του.\nTAGS: ΝΑΥΠΛΙΟ\tYACHT\tΤΟΥΡΙΣΜΟΣ


Φιλαναγνωσία: Μαΐου 2016\nΑναρτήθηκε από Eleni Kouneli στις 10:59 μ.μ. Δεν υπάρχουν σχόλια:\nτη μαμά της Ερατώς, τη μαμά του Μπόρο,\nτη μαμά της Λουκίας, τη μαμά της Φρόσως\nκαι ίσως και τη δικιά σου...\nΑναρτήθηκε από Eleni Kouneli στις 8:43 μ.μ. Δεν υπάρχουν σχόλια:\nΕτικέτες Βούλα Παπαγιάννη, γιορτή της μητέρας, Lise-Lotte Iversen\nΜε τιμώμενη χώρα τη Ρωσία και θεματικό αφιέρωμα υπό τον τίτλο Πρόσφυγες, τότε και σήμερα, πραγματοποιείται η φετινή 13η Διεθνής Έκθεση Βιβλίου Θεσσαλονίκης από τις 12 ως τις 15 Μαΐου στο χώρο του Διεθνούς Εκθεσιακού Κέντρου της πόλης.\nΤο κεντρικό αφιέρωμα της έκθεσης έχει τίτλο «Πρόσφυγες, τότε και σήμερα» και σκοπεύει να αναδείξει τόσο τη σύγχρονη πραγματικότητα του προβλήματος, όσο και τις ιστορικές διαστάσεις του.Το αφιέρωμα περιλαμβάνει θεματική έκθεση βιβλίων, συζητήσεις, παρουσιάσεις βιβλίων, πολυσυλλεκτική έκθεση φωτογράφων και φωτορεπόρτερ και προβολές ταινιών σε συνεργασία με το Φεστιβάλ Κινηματογράφου Θεσσαλονίκης.\nΤο σύνολο των εκδηλώσεων που θα πραγματοποιηθούν είναι 284.\nΣτις εκδηλώσεις συμμετέχουν 500 ομιλητές: συγγραφείς, εικονογράφοι, μεταφραστές, ακαδημαϊκοί, κριτικοί, εικαστικοί, μουσικοί, δημοσιογράφοι, βιβλιοθηκονόμοι, εκπαιδευτικοί, εκδότες και εξειδικευμένοι επαγγελματίες από τον χώρο των εκδόσεων.\nΑ. Το πολιτιστικό πρόγραμμα που θα παρουσιάσει η τιμώμενη χώρα Ρωσία, στο πλαίσιο του Έτους Ελληνορωσικής Φιλίας, 2016, θα είναι ένα ταξίδι στην Ιστορία, τις Τέχνες και τον Πολιτισμό της Ρωσίας. Συζητήσεις με συγγραφείς, στρογγυλά τραπέζια, παρουσιάσεις βιβλίων, διαλέξεις, ποιητικές βραδιές, κινηματογραφικές προβολές, εκθέσεις, συνεργατικές δράσεις με τα σπουδαία μουσεία της Ρωσίας, εκπαιδευτικά γλωσσικά και μεταφραστικά προγράμματα, δράσεις για εφήβους και παιδιά θα πλαισιώσουν αυτό το μεγάλο αφιέρωμα στη Ρωσία. Ένα πρόγραμμα με πολλούς άξονες δράσεων, προκειμένου να αποτυπώσει το πολιτιστικό προφίλ και τους δεσμούς τόσο με τον χώρο του Βιβλίου, όσο και με τους χώρους των Τεχνών και της Εκπαίδευσης, δίνοντας μας έτσι ένα πανόραμα της σύγχρονης πολιτιστικής πραγματικότητάς της χώρας. Παράλληλα θα αναδειχθούν οι υπαρκτές ή οι εν δυνάμει σχέσεις με την πολιτιστική ζωή της Ελλάδας, είτε αυτές αφορούν στην παρουσίαση προγράμματος επιχορήγησης της μετάφρασης και έκδοσης ρωσικών βιβλίων στην ελληνική γλώσσα, είτε τη σύγχρονη εκδοτική δραστηριότητα των ρωσικών μοναστηριών του Άθω.\nΒ. Το θεματικό αφιέρωμα της φετινής Διεθνούς Έκθεσης Βιβλίου Θεσσαλονίκης υπό τον τίτλο "Πρόσφυγες, τότε και σήμερα" στοχεύει να αναδείξει τη σύγχρονη πραγματικότητα του προβλήματος, αλλά και τις ιστορικές διαστάσεις του, και περιλαμβάνει: Επιστημονικές και κοινωνικοπολιτικές Συζητήσεις και Ημερίδες, Λογοτεχνικές προσεγγίσεις αλλά και Μαρτυρίες, Προβολές ντοκιμαντέρ, Εικαστικές εκθέσεις με έργα διαφορετικών μορφών τέχνης -ζωγραφική, χαρακτική, γλυπτική, βίντεο, κατασκευές-, παρουσιάσεις και αναγνώσεις βιβλίων με παράλληλη προβολή οπτικοακουστικού υλικού και αφορούν κλασικές εκδόσεις αλλά και εκδόσεις σε μορφή κόμικς, θεματική έκθεση βιβλίων και φωτογραφικές εκθέσεις.\nΣυγκεκριμένα οι ξένοι συγγραφείς που θα συμμετάσχουν, και θα συναντήσουν τους αναγνώστες τους στη 13η ΔΕΒΘ είναι: 3 από την Αγγλία (Rob Davis, DanielHahn, PhilipKerr), 2 από τη Γαλλία (MarcBoutavant, LaurentBinet), 1 από τη Γερμανία (Carmen-FrancescaBanciu), 5 από το Ισραήλ (YishaiSharid, OrlyCastel-Bloom, Avirama Golan, AlonHilu, YaelDayan), 2 από την Ιταλία (DiegoMarani, LuigiBallerini), 4 από τον Καναδά (RawiHage, MadeleineThien, JosephKertes προσκεκλημένοι του Φεστιβάλ Λογοτεχνίας του Τορόντο και ο DenisThériault), 1 από την Κροατία (IvanSrsen,) 2 από τη Ρουμανία (RostasZoltan, Monica Savulescu Voudouri), 3 από την Πρώην Γιουγκοσλαβική Δημοκρατία της Μακεδονίας (Vladimir Martinovski, Stojcevska Antik Vera, Vlada Urosevic), και 1 από τη Χώρα των Βάσκων (Katixa Agirre Miguélez).\nΤα κριτήρια για την επιλογή των συμμετεχόντων ήταν: να είναι έως το πολύ 40 ετών, να έχουν έως δύο βιβλία στο ενεργητικό τους και να μην έχουν λάβει ξανά μέρος στα δύο προηγούμενα Φεστιβάλ. Ζητήθηκε, μάλιστα, η συμμετοχή των βραβευθέντων του 1ου Φεστιβάλ Νέων Λογοτεχνών, για να μοιραστούν την ήδη πενταετή εμπειρία τους μετά τη βράβευσή τους.\nE. Ένας από τους δυναμικότερους πόλους έλξης των επισκεπτών της έκθεσης αποτελεί η καθιερωμένη\nΠαιδική, Εφηβική και Εκπαιδευτική Γωνιά στην οποία οργανώνονται πολλαπλές εκδηλώσεις που περιλαμβάνουν τόσο τις αφηγηματικές, διαδραστικές και εν γένει ευρηματικές παρουσιάσεις της τρέχουσας παραγωγής βιβλίων,\nόσο και την παρουσίαση θεμάτων που αφορούν την κοινωνική και σχολική ζωή όλων των συντελεστών της Εκπαίδευσης, αλλά και τους γονείς.\nΣημαντική δράση είναι και αυτή που εμπνεύστηκαν οι διοργανωτές υπό τον τίτλο\n"Χνάρια με λόγια και εικόνες".\nΣτο πλαίσιο του θεματικού αφιερώματος της φετινής Έκθεσης, περισσότεροι από 100 συγγραφείς και εικονογράφοι\nανταποκρίθηκαν στο κάλεσμα των διοργανωτών να γράψουν φράσεις και να ζωγραφίσουν εικόνες με θέμα τους πρόσφυγες. Τα λόγια και οι εικόνες τους θα γίνουν τα χνάρια που θα ακολουθούνται από τους μικρούς και μεγάλους επισκέπτες της Έκθεσης στη διαδρομή τους προς την Παιδική Γωνιά.\nΣΤ. Στο πλαίσιο της διοργάνωσης της 13ης ΔΕΒΘ θα πραγματοποιηθούν Ειδικές Εκδηλώσεις που περιλαμβάνουν:\nΕκδηλώσεις προς τιμήν του Αριστοτέλη για το επίσημο έτος Αριστοτέλη το 2016. Ενόψει του Παγκόσμιου Συνεδρίου «Αριστοτέλης 2400 Χρόνια» που διοργανώνει το Αριστοτέλειο Πανεπιστήμιο Θεσσαλονίκης 23 έως 28 Μαΐου, πραγματοποιείται προσυνεδριακή συζήτηση με το ομώνυμο θέμα και Παρουσίαση των Απάντων του Αριστοτέλη.\nΕκδηλώσεις εν όψει του έτους Καζαντζάκη 2017. Ο Οικουμενικός και Διαχρονικός Λόγος του Καζαντζάκη. Προεόρτιο αφιέρωμα στον άγρυπνο της Ρωμιοσύνης, με την ευκαιρία της ανακήρυξης του έτους 2017 ως έτος «Νίκου Καζαντζάκη».\nΕκδηλώσεις για τη συμπλήρωση των 400 χρόνων από τον θάνατό του Σαίξπηρ. Παρουσίαση της δίγλωσσης έκδοσης του βιβλίου «Τα σονέτα», του Ουίλιαμ Σαίξπηρ σε Εισαγωγή, μετάφρασητης Λένιας Ζαφειροπούλου και Εκδήλωση υπό τον τίτλο «Ουίλιαμ Σαίξπηρ ‒ 400 χρόνια μετά / Το αύριο που βλέπαμε χθες».\nΑναρτήθηκε από Eleni Kouneli στις 11:38 π.μ. Δεν υπάρχουν σχόλια:\nΕτικέτες 2016, Διεθνής Έκθεση Βιβλίου Θεσσαλονίκης, Έφη Λαδά, Μάνος Κοντολέων, Νικόλας Ανδρικόπουλος


Αρχαιολογική θεωρία - Βικιπαίδεια\nΜε τον όρο αρχαιολογική θεωρία εννοούνται οι θεωρήσεις για την πρακτική της αρχαιολογίας και την ερμηνεία των αρχαιολογικών μαρτυριών. Η αρχαιολογική θεωρία είναι εφαρμοφή της φιλοσοφίας της επιστήμης στην αρχαιολογία και αναφέρεται επίσης ως φιλοσοφία της αρχαιολογίας. Οπωσδήποτε δεν υπάρχει μία αρχαιολογική θεωρία, καθώς η αρχαιολογική επιστήμη στο σύνολό της υφίσταται μια εξελικτική διαδικασία, τόσο στην θεωρητική όσο και στην πρακτική της κατεύθυνση. Οι διαφορετικές θεωρίες που αναπτύσσονται, σχετίζονται κυρίως με τον σκοπό της αρχαιολογίας ως επιστήμη. Έως τα μέσα του 20ου αιώνα και την ανάπτυξη της τεχνολογίας, με σημαντικότερη την επανάσταση στον τομέα της χρονολόγησης και την ανάπτυξη της μεθόδου χρονολόγησης με ραδιενεργό άνθρακα 14C από τον αμερικανό χημικό Γουΐλλαρντ Λίμπυ (Willard Libby) το 1949 και την παλυνολογική ανάλυση υπήρχε η γενική αντίληψη πως η αρχαιολογία συνδεόταν στενά μόνον με την ιστορία και την ανθρωπολογία. Από τότε άρχισαν να εισάγονται στοιχεία άλλων επιστημών όπως η φυσική, η χημεία, η βιολογία, η μεταλλουργία, η μηχανική, η ιατρική, κ.ά., παράγοντας μια αλληλεπικάλυψη και την ανάγκη αναδιαμόρφωσης των θεμελιωδών ιδεών της αρχαιολογίας.\n1 Πολιτισμική ιστορική αρχαιολογία\n2 Νέα αρχαιολογία\n3 Μεταδιαδικαστική αρχαιολογία\n4 Ιδεολογικές επιδράσεις\nΠολιτισμική ιστορική αρχαιολογία[Επεξεργασία | επεξεργασία κώδικα]\nΗ πρώτη μείζων φάση στην ιστορία της αρχαιολογικής θεωρίας αναφέρεται ως πολιτισμική ιστορική αρχαιολογία ή απλούστερα πολιτισμική ιστορία. Έργο της πολιτισμικής ιστορίας ήταν η ομαδοποίηση των αρχαιολογικών θέσεων σε διακριτούς πολιτισμούς, ο καθορισμός της γεωγραφικής διασποράς και της χρονικής διάρκειας αυτών των πολιτισμών, η ανάπλαση των αλληλεπιδράσεων και η ροή των ιδεών μεταξύ τους. Η πολιτισμική ιστορία, χρησιμοποίησαν το κανονιστικό πρότυπο πολιτισμού, την αρχή δηλαδή ότι κάθε πολιτισμός είναι ένα σύνολο κανόνων που κυβερνούν την ανθρώπινη συμπεριφορά. Έτσι, οι πολιτισμοί διακρίνονται από πρότυπα δεξιοτήτων. Αν, για παράδειγμα, ανακαλύψει ένας αρχαιολόγος ένα όστρακο κεραμεικής διακοσμημένο με τριγωνικά μοτίβα και ένα άλλο όστρακο, με τετραγωνισμένα διακοσμητικά μοτίβα, θεωρεί πως είναι πιθανό να ανήκουν σε διαφορετικούς πολιτισμούς, καθώς τα αρχαία αντικείμενα που εκφράζουν τους ίδιους πολιτισμικούς κανόνες εμφανίζονται σταθερά μαζί κατανεμημένα στον χώρο με χρονική διάρκεια. Φυσικά, μια τέτοια προσέγγιση βλέπει το παρελθόν ως σύνολο διακριτών πληθυσμών που ταξινομούνται βάσει των διαφορών τους και των αλληλεπιδράσεών τους. Οι αλλαγές της συμπεριφοράς ερμηνεύονται βάση της θεωρίας της διάχυσης και η ροή των ιδεών βάσει της αντίληψης ότι οι νέες ιδέες διασπείρονται μέσω των κοινωνικών και οικονομικών σχέσεων, από τον ένα πολιτισμό στον άλλο.\nΟ αυστραλός αρχαιολόγος Βηρ Γκόρντον Τσάιλντ ήταν ο πρώτος που διερεύνησε και επέκτεινε την έννοια των πολιτισμικών σχέσων στο εννοιολογικό πλαίσιο της προϊστορικής Ευρώπης. Στην δεκαετία του 1920-1930 ήδη είχε ανασκαφεί αρκετό αρχαιολογικό υλικό. Η περαιτέρω μελέτη αυτού του υλικού επιβεβαίωσε πως η διάχυση δεν είναι ο μοναδικός μηχανισμός μέσω του οποίου μπορεί να συμβεί -ή και να ερμηνευθεί- η πολιτισμική αλλαγή. Φανερά επηρεασμένος από την ανάδυση νέων επαναστατικών πολιτικών θεωριών και πρακτικών στην περίοδο του μεσοπολέμου ο Τσάιλντ θεώρησε πως οι επαναστάσεις προκάλεσαν μείζονες αλλαγές στις κοινωνίες του παρελθόντος. Αποτόλμησε τότε την θεωρία της νεολιθικής επανάστασης, η οποία ώθησε τους ανθρώπους στην μόνιμη εγκατάσταση και την καλλιέργεια της γης απομακρύνοντάς τους από την νομαδική ζωή, τις κυνηγετικές και τροφοσυλλεκτικές συνήθειες και επιτρέποντάς τους μεγαλύτερο έλεγχο στην παραγωγή. Βάσει της παραπάνω θεώρησης συνέβησαν σημαντικές αλλαγές στην κοινωνική οργάνωση, οι οποίες με τη σειρά τους οδήγησαν στην αστική επανάσταση και τη δημιουργία των πόλεων. Παρόλο που οι ιδέες του Τσάιλντ ακόμα και σήμερα είναι σεβαστές και υιοθετούνται από αρκετούς αρχαιολόγους, ο όρος «επανάσταση» δεν έγινε καθολικά αποδεκτός, καθώς οι διαδικασίες της αγροτικής και αστικής ανάπτυξης έγιναν βαθμιαία.\nΝέα αρχαιολογία[Επεξεργασία | επεξεργασία κώδικα]\nΣτην δεκαετία 1960-1970 νέοι αμερικανοί αρχαιολόγοι όπως ο Λιούις Μπίνφορντ (Lewis Binford), αντέδρασαν στα παραδείγματα της πολιτισμικής ιστορικής αρχαιολογίας. Πρότειναν μια νέα αρχαιολογία, περισσότερο «επιστημονική» και «ανθρωπολογική» βασισμένη κυρίως στην αρχαιολογική θεωρία. Είδαν τον πολιτισμό ως ένα σύνολο συμπεριφορικών διαδικασιών και παραδόσεων. Συν τω χρόνω τούτη η άποψη έφερε στο προσκήνιο τον όρο διαδικαστική αρχαιολογία. Οι υποστηρικτές της συγκεκριμένης θεωρίας δανείστηκαν από τις ακριβείς επιστήμες την ιδέα της εξέτασης και της δοκιμής της υπόθεσης και της επιστημονικής μεθόδου. Πίστευαν ότι ο αρχαιολόγος θα έπρεπε να αναπτύξει μία ή περισσότερες υποθέσεις για τον πολιτισμό που διερευνά και να διεξάγει ανασκαφές με την πρόθεση να ελέγξει την εγκυρότητα των υποθέσεών του βάσει νέων μαρτυριών. Ένας επιπλέον λόγος για την ανάπτυξη της διαδικαστικής αρχαιολογίας ήταν η απογοήτευση των νέων αρχαιολόγων για το γεγονός ότι η μελέτη των πολιτισμών είχε υπερκεράσει την μελέτη των ίδιων των ανθρώπων. Το ανθρωπολογικό παράδειγμα έδειχνε ότι η ανάπτυξη των εθνικών ομάδων δεν ήταν πάντα ανάλογη με το αρχαιολογικό αρχείο.\nΕδικότερα η δαδικαστική αρχαιολογία όρισε τον πολιτισμό ως ενιαίο και αυτοτελές σύνολο ή σύστημα, οργανωμένο ως δίκτυο υποσυστημάτων ή διακριτών μονάδων. Τα υποσυστήματα και οι μονάδες είναι αλληλεξαρτώμενα και συνδέοντυαι μεταξύ τους με μηχανισμούς ανατροφοδότησης.\nΜεταδιαδικαστική αρχαιολογία[Επεξεργασία | επεξεργασία κώδικα]\nΣτην δεκαετία 1980-1990 πρόβαλε ένα νέο κίνημα με στην Βρετανία κυρίως από τους αρχαιολόγους Μάικλ Σανκς (Michael Shanks), Κρίστοφερ Τίλλεϊ, (Christopher Tilley), Ντάνιλ Μίλλερ, (Daniel Miller) και Ίαν Χόντερ (Ian Hodder). Τούτο το κίνημα αμφισβήτησε τη σχέση της διαδικαστικής αρχαιολογίας με την επιστήμη και την αμεροληψία της ισχυριζόμενο ότι κάθε αρχαιολόγος είναι στην πραγματικότητα προκατειλημμένος από την προσωπική εμπειρία και το πολιτισμικό του πλαίσιο και συνεπώς το πραγματικά επιστημονικό αρχαιολογικό έργο είναι δύσκολο, αν όχι αδύνατο. Τούτο αληθεύει ιδιαίτερα στην αρχαιολογία όπου το πείραμα (ανασκαφή) δεν μπορεί πιθανά να επαναληφθεί από άλλους, όπως υπαγορεύει η επιστημονική μέθοδος.\nΟι υπέρμαχοι αυτής της σχετικιστικής ουσιαστικά προσέγγισης, που αποκαλείται μεταδιαδικαστική αρχαιολογία, δεν ανέλυαν μόνον τα ευρήματα που ανέσκαπταν αλλά και τον εαυτό τους, την στάση και τις απόψεις τους. Οι διαφορετικές προσεγγίσεις στην ερμηνεία της αρχαιολογικής μαρτυρίας δημιουργούν και διαφορετικές κατασκευές του παρελθόντος για κάθε ερευνητή. Το πλεονέκτημα τούτης της προσέγγισης αναγνωρίστηκε σε τομείς όπως η διαχείριση πολιτισμικών αγαθών και η αρχαιολογική δεοντολογία. Εντέλει η μεταδιαδικαστική αρχαιολογία έγινε καταφύγιο για όσους αποκήρυτταν το διαδικαστικό πολιτισμικό πρότυπο, για το οποίο πίστευαν (νεομαρξιστές και φεμινιστές αρχαιολόγοι για παράδειγμα), ότι χειριζόταν τους ανθρώπους ως αυτόματα και αγνοούσε την ατομικότητά τους.\nΙδεολογικές επιδράσεις[Επεξεργασία | επεξεργασία κώδικα]\nΚύριο λήμμα: αρχαιολογία και πολιτική\nΈνα μεγάλο τμήμα της πρώιμης ιστορίας της επαγγελματικής αρχαιολογίας διαμορφώθηκε από μια προσπάθεια απομάκρυνσης από την ψευδοαρχαιολογία και την επακόλουθη εγκαθίδρυσή της ως επιστήμη. Παρόλο που ο αρχικός στόχος επετεύχθη, η αρχαιολογία υπήρξε και είναι ακόμη πεδίο αντιπαράθεσης πολιτισμικών, και πολιτικών αντιλήψεων. Πολλές ομάδες προσπάθησαν να χρησιμοποιήσουν την αρχαιολογία για να αποδείξουν πολιτισμικές ή πολιτικές απόψεις. Με τη σειρά τους οι αρχαιολόγοι συχνά χρησιμοποιήθηκαν ή χρησιμοποιούνται ή ενσυνείδητα στρέφονται σε αλλότριες από τις επιστημονικές τους θεωρήσεις. Καθώς οι αυτοκρατορίες και οι υπερδυνάμεις φθίνουν, σύμφωνα με τον Φίλιπ Κολ (Philip Kohl), συνεκδότη του βιβλίου Εθνικισμός, Πολιτική και η πρακτική της Αρχαιολογίας, «τα πολιτισμικά, θρησκευτικά και εθνικιστικά κινήματα αυξάνουν σε δύναμη και αναζητούν στην αρχαιολογία την ιστορική τους εγκυρότητα».\nΞεκινώντας με την εισβολή του Ναπολέοντα Α΄ στην Αίγυπτο το 1798, η αρχαιολογία στη Μέση Ανατολή άρχισε να ανακατεύεται με την πολιτική. Περισσότερο φανερό τούτο στις περιοχές της Παλαιστίνης και του Ισραήλ, με την επαναχαρτογράφηση της γης και την αλλαγή των τοπωνυμίων. Μια σημαντική έκφραση της πολιτικής ιδεολογίας που κρύβεται κάτω από αυτή τη δραστηριότητα είναι γνωστή ως «μύθος της άδειας γης». Κατά τη διάρκεια της ελληνιστικής περιόδου, όταν το ενδιαφέρον για την εθνική προέλευση ήταν υψηλό, παρείχε την κατάλληλη αιτιολογία για την αρχική αξίωση των Ισραηλινών στην αποκλειστική κατοχή της γης. Με αυτή τη μορφή, ο μύθος φαίνεται να είναι απλά μια επανάληψη -σε έναν άλλο ιστορικό κύκλο- των αξιώσεων που πρόβαλε η Ιουδαιοβαβυλωνιακή ελίτ στην πρώιμη φάση της περσικής περιόδου, η οποία μάλιστα αντανακλάται και σε ορισμένα βιβλικά κείμενα. Απ’ ό,τι φαίνεται ο ίδιος μύθος ασκεί σήμερα την επιρροή του στα πολιτικά δρώμενα της περιοχής.\nΟ Αδόλφος Χίτλερ παρείχε στα SS ειδικές αρχαιολογικές μονάδες. Τμήμα του έργου τους ήταν να σκάβουν με απώτερο στόχο τους την εγκαθίδρυση και ισχυροποίηση ενός ναζιστικού ιδεολογικού δεσμού με τη γερμανική γη ή με ό,τι θεωρούσε εν πάση περιπτώσει ο Χίτλερ ως γερμανικά εδάφη. Οι Ναζί και οι Σοβιετικοί αρχαιολόγοι χρησιμοποιούσαν τις ίδιες μαρτυρίες, τα ίδια ευρήματα, για να αποδείξουν ότι η Πολωνία ήταν Σλαβική η Γερμανική.\nΤο ίδιο συνέβη και με την ιδεολογία του αφροκεντρισμού, ο βασικός πυρήνας των πεποιθήσεων του οποίου έχει ως εξής: «Μητέρα του πολιτισμού - και ειδικότερα του Δυτικού - είναι η ήπειρος της Αφρικής και φορείς του πολιτισμού τα μαύρα αφρικανικά έθνη. Στην Αφρική είχαν αναπτυχθεί υψηλού επιπέδου κοινωνίες, πολύ πριν καταφέρουν να εμφανιστούν στο ιστορικό προσκήνιο τα λευκά έθνη. Η αρχαία Αίγυπτος δεν ήταν παρά η κορωνίδα του μαύρου αφρικανικού πολιτισμού και οι ίδιοι οι Αιγύπτιοι ήταν μαύροι (νέγροι) από ανθρωπολογικής απόψεως».\nΣτην σύγχρονη εποχή η Ελλάδα επέβαλε οικονομικά μέτρα στην πρώην Γιουγκοσλαβική Δημοκρατία της Μακεδονίας, διαμαρτυρόμενη για την πρόθεση του νέου κράτους να χρησιμοποιήσει το άστρο της Βεργίνας στη σημαία του. Το άστρο βρέθηκε ως σύμβολο στους τάφους της Βεργίνας στον τάφο του Φιλίππου, πατέρα του Αλεξάνδρου. Το αρχαιολογικό εύρημα στο οποίο βρέθηκε, υπήρξε τμήμα της ελληνικής ταυτότητας, γεγονός που προκάλεσε μια μαζική διπλωματική αντίδραση. «Τούτη η νεαρή δημοκρατία ψήφισε για τη χρήση του άστρου στη σημαία της, γεγονός που ερμηνεύθηκε ως καθαρή δήλωση εδαφικών διεκδικήσεων» παρατήρησε ο Κηθ Μπράουν (Keith Brown), διευθυντής του Ινστιτούτoυ Διεθνών Σπουδών Γουότσον στην εκπομπή του BBC Ο Κόσμος Σήμερα. «Η συνολική πράξη έγινε αντιληπτή ως συμβολική απειλή για την ελληνική εθνική ταυτότητα και τη σχέση της με το παρελθόν».\nΟ μαρξισμός ή οι μαρξιστές αρχαιολόγοι στην ΕΣΣΔ και το Ηνωμένο Βασίλειο προσπάθησαν και προσπαθούν ακόμη να αποδείξουν την αλήθεια του διαλεκτικού υλισμού ή να ερμηνεύσουν τις συγκρούσεις ανάμεσα σε διαφορετικές ομάδες, (αρσενικό εναντίον θηλυκού, πρεσβύτεροι εναντίον νεότερων, εργάτες εναντίον εργοδοτών) ως γενεσιουργούς παράγοντες αλλαγών. Ορισμένοι, επίσης, χρησιμοποίησαν τη θεωρία των μεγάλων εποχών (βλ. Σύστημα τριών εποχών) για να επιχειρηματολογήσουν υπέρ της άποψης ενός σταθερά ανοδικού εξελικτικού συνεχούς σε ό,τι αφορά στον δυτικό πολιτισμό. Επιπρόσθετα, ένα μεγάλο μέρος της σύγχρονης αρχαιολογίας επηρεάζεται ιδεολογικά από την νεοδαρβίνεια εξελικτική σκέψη, την φαινομενολογία, τον μεταμοντερνισμό τον λειτουργισμό, το φύλο, την φεμινιστική αρχαιολογία και την θεωρία των συστημάτων.\n↑ Childe, Ver Gordon (1929). The Danube in Prehistory. New York: OUP. σελίδες v–vi.\n↑ McNairn 1980, σελίδες 92–95.\n↑ Maddock 1995, σελ. 114.\n↑ Κουκουζέλη 2003, σελ. 260.\n↑ Renfrew, Bahn, σελ. 499.\nBarstad, H., The Myth of the Empty Land: A Study in the History and Archaeology of Judah during the 'Exilic' Period, Scandinavian University Press, (Oslo, 1996)\nChilde, Ver Gordon (1929). The Danube in Prehistory. New York: OUP.\nKohl Philip L. - Fawcett Clare, (eds), Nationalism, Politics and the Practice of Archaeology (New Directions in Archaeology S.), Cambridge University Press; (Cambridge 1996).\nKrieger, William Harvey (2006). Can There be a Philosophy of Archaeology?: Processual Archaeology and the Philosophy of Science. Lexington Books. ISBN 9780739112496.\nΚουκουζέλη, Αλ· Μανακίδου, Ε· Σμπόνιας, Κ. (2003). Αρχαιολογία στον Ελληνικό Χώρο. Α΄. Πάτρα: Ε.Α.Π. ISBN 960-538-489-2. .\nMaddock, Kenneth (1995). «Prehistory, Power and Pessimism». Στο: Gathercole, Peter; Irving, T.H., and Melleuish, Gregory. Childe and Australia: Archaeology, Politics and Ideas. St Lucia: University of Queensland Press. σελίδες 107–117. ISBN 0-7022-2613-0. CS1 maint: Uses editors parameter (link)\nMcNairn, Barbara (1980). The Method and Theory of V. Gordon Childe. Edinburgh: Edinburgh University. ISBN 978-0852243893.\nTrigger, Bruce G. (2007). A History of Archaeological Thought. New York: Cambridge University Press. ISBN 978-0521600491.\n«When archaeology gets bent», BBC News Science/Nature, 080104.\nΚωτούλας, Ι., «Ο αφροκεντρισμός και η παραποίηση της ελληνικής ιστορίας», στο Archive, 21.03.2005\nΑνακτήθηκε από "https://el.wikipedia.org/w/index.php?title=Αρχαιολογική_θεωρία&oldid=9005738"


Ο ΥΕΘΑ για το αλαλούμ με τα αναδρομικα των αποστράτων. | ΕΑΑΣ - ΕΝΩΣΗ ΑΠΟΣΤΡΑΤΩΝ ΑΞΙΩΜΑΤΙΚΩΝ ΣΤΡΑΤΟΥ ΝΟΜΟΥ ΣΕΡΡΩΝ\nΟ ΥΕΘΑ για το αλαλούμ με τα αναδρομικα των αποστράτων.\nΔήλωση του ΥΕΘΑ για τα αναδρομικό των αποστράτων και το αλαλούμ με τον υπολογισμό τους.\n«Σε σχέση με τα αναδρομικά των αποστράτων και παρά το γεγονός ότι το Υπουργείο Εθνικής Άμυνας δεν είναι ο υπεύθυνος φορέας, με εντολή του Υπουργού Εθνικής Άμυνας Πάνου Καμμένου, σε συνεννόηση με τον ΕΦΚΑ, δόθηκαν οδηγίες για να διερευνηθούν και να αποκατασταθούν τυχόν αδικίες οι οποίες μας καταγγέλθηκαν».


Test Page – kostas christopoulos\nΑυτή είναι μια δοκιμαστική σελίδα. Είναι διαφορετική από ένα άρθρο γιατί μείνει σε ένα μέρος και έχει σταθερό περιεχόμενο. Οι περισσότεροι ξεκινούν με μια σελίδα About η οποία παρουσιάζει τις δυνατότητες του ιστότοπου. Μπορεί να λέει κάτι όπως αυτό:\nΕυχαριστούμε. Να περάσετε όμορφα!


Κοίτα γκαντεμιά ! | tkant\n← Μνημόνιο 3 και τρεις να είναι οι ώρες τους\nΜνημόνιο III →\nΚοίτα γκαντεμιά !\nΣαν βόμβα έσκασε στο γραφείο του Σαμαρά η είδηση ότι η Τρόικα εξωτερικού δεν είναι διατεθειμένη να δώσει στην Τρόικα εσωτερικού το δάνειο των 30 δις ευρώ για το οποίο το ποτάμι βάφτηκε με αίμα εχθές το βράδυ στο κοινοβούλιο.\nΟ Σαμαράς στεκόταν στο γραφείο του και μονολογούσε πάρτε μου το Θεό στο τηλέφωνο τώρα, είναι επείγον. Αφού τα είχαμε συζητήσει όλα ωραία και καλά τώρα γιατί τώρα μου τα αλλάζουν. Εγώ δεν είχα πάει στο Βερολίνο και βγήκα φωτογραφίες με τη Μέρκελ; Εγώ δεν ήμουν που την έκανα βόλτα στο Ζάππειο και έγινα ρεζίλι παγκοσμίως με τις κάμερες να μας παίρνουν σαν ερωτευμένο ζευγαράκι; Τώρα τι την έπιασε και δεν δίνει φράγκο;\nΣτην αρχή μου έλεγαν ότι αν είμαι καλό παιδί θα πάρω τη δόση του δανείου και έφερα στη βουλή ότι μου είχαν ζητήσει, και σήμερα μου τα γυρίζουν. Τελικά είχε δίκιο ο ξάδερφος που έλεγε ότι τα καλά παιδιά τα τρώει η μαρμάγκα. Με τι μούτρα θα ζητήσω τώρα από τον Ελληνικό λαό να κάνει θυσίες αφού δεν θα πάρουν φράγκο οι τράπεζες; Εδώ είδαμε και πάθαμε να τους πείσουμε ότι το να σώσουμε τις τράπεζες ήταν για το καλό τους. Πως θα τους πω ότι το να μην τις σώσουμε θα είναι ξανά για το καλό τους; Πως θα εξηγήσω στους βουλευτές μου που είδα κι έπαθα να τους πείσω να ψηφίσουν ένα κάρο μέτρα ότι τώρα δεν παίρνουμε δεκάρα τσακιστή. Ίσως θα πρέπει να τους δώσω να διαβάσουν το βιβλίο που διάβασα κι εγώ το «δέκα τρόποι για να αποφύγετε το λιντσάρισμα».\nΑχ ρε Μέρκελ σε τι μπελάδες με έβαλες.\nΜου έλεγες να πάρω μέτρα και θα μου δώσεις τη δόση – πήρα τα @@ μου.\nΜου έλεγες να κάνω ότι μου πεις και εσύ θα καθαρίσεις και πήρα τα @@ μου.\nΜου έλεγες να στηριχτώ στον Κουβέλη και πήρα τα @@ μου.\nΝα δεις που δεν θα είναι ούτε τα φορτηγά κάτω. (Που λέει και το γνωστό ανέκδοτο)\nΕτικέτες: Δεν παίρνουμε τη δόση των 30 δις, Δεν παίρνουμε το νέο δάνειο


string(63) "Failed to connect to 205.234.153.91 port 1109: No route to host"\nMega Tv κλεμμενα ονειρα επεισοδιο 165? - Okela\nmega tv κλεμμενα ονειρα επεισοδιο 165?\nmega tv κλεμμενα ονειρα επεισοδιο 165? community answers\nquestion_answerconsulta protestos cnpj sp?question_answerakita japan weather yearly?question_answerfrasi per condogli?question_answerremedios caseros para la tos con flemas en bebes de 8 meses?question_answernovo palio 2012 1 0 completo valor?question_answerð ð ñ ñ ñ ð ð ðºð mag 250 mini?\tLatest Documents (soon..)


Δύσκολα οι Celtics στο Denver, πιο σοβαροί οι Hornets από τους Hawks | 11/04/2021 | Stoiximabet.com\nΜόνο οι Portland δεν μας έκαναν το χατίρι να κερδίσουν την Utah μεσοβδόμαδα, αλλίως θα είχαμε ένα δυνατό 3/3. Απόψε υπάρχουν αγώνες που ξεκινάνε από νωρίς και σε αυτούς θα επικεντρωθούμε.\nΤι κι αν έχουν χτυπηθεί από τραυματισμούς χάνοντας τους δύο καλύτερους παίχτες τους (Ball και Hayward) και έναν πολύτιμο ρολίστα (Monk), οι Hornets δείχνουν πως φέτος η ομάδα τους έχει γερές βάσεις. Νίκησαν Oklahoma και Milwaukee και ετοιμάζονται τώρα για τρεις σερί αγώνες στην έδρα τους. Αν τα πάνε καλά θα εδραιωθούν ακόμα περισσότερο στις θέσεις που οδηγούν στην post season. Η Atlanta ήταν ίσως η ομάδα που δημιούργησε τις περισσότερες προσδοκίες στις αρχές της σεζόν με την σημαντική της ενίσχυση. Δεν έχει όμως καταφέρει να δικαιώσει αυτές τις προσδοκίες, αφού ούτε ο Trae Young κάνει τις μεγάλες εμφανίσεις που έκανε πέρυσι, ενώ έχει επίσης ταλαιπωρηθεί από τραυματισμού. Παρά τις απουσίες οι Hornets παρουσιάζουν πιο σοβαρή εικόνα και μπορούν να κερδίσουν απόψε στο ματς που ξεκινάει πιο νωρίς απ’όλα τα αποψινά. Θα πάω με την Charlotte στο συγκεκριμένο.\nΑκόμα ένα ματς που ξεκινάει σχετικά νωρίς και είναι σίγουρα το ματς της ημέρας. Οι καυτοί Nuggets υποδέχονται τους Celtics του καυτού Tatum που έκανε προχθές ρεκόρ καριέρας με 53 πόντους. Για τους Nuggets έχουμε ξαναπεί ότι η προσθήκη του Aaron Gordon φαίνεται να ήταν το κομμάτι που έλειπε από το παζλ της ομάδας. Το κοντέρ έχει ήδη γράψει οκτώ σερί νίκες και κανείς δεν ξέρει που θα σταματήσει. Οι Celtics προέρχονται από εκτός έδρας νίκη στην παράταση επί των Timberwolves. Παρά την ευφορία μετά και την εμφάνιση του Tatum – την πρώτη μεγάλη εμφάνιση εδώ και πολύ καιρό – είναι καλό θα επισημάνουμε ότι δεν κέρδισαν κάποιο μεγαθήριο αλλά τους αδύναμους Timberwolves. Δεν πιστεύω ότι μπορούν να βάλουν στοπ στο τρένο από το Denver και θα πάω με την νίκη των Nuggets απόψε.\nΣυνεχίζουν να μην πείθουν φέτος οι Heat, οι οποίοι δυσκολεύτηκαν να κερδίσουν τους μισούς Lakers. Δεν θυμίζουν σε τίποτα την περσινή ομάδα που έφτασε στους τελικούς και σίγουρα δεν δείχνουν ικανοί να σταματήσουν τα φετινά θηρία της Ανατολής, τους Brooklyn Nets. Δοκιμάζονται σε μια δύσκολη έδρα απέναντι στους Trailblazers. Η ομάδα του Portland έχασε από την φορμαρισμένη Utah αλλά δεν νομίζω να κινδυνεύσει να μην μπει playoff. Από την άλλη, δεν δείχνει ικανή – ούτε φέτος – να κάνει το βήμα παραπάνω και να φτάσει έστω σε έναν τελικό περιφέρειας. Το συγκεκριμένο ζευγάρι το είχαμε προτείνει και τον περασμένο μήνα ως ένα πιθανό under και δεν δικαιωθήκαμε. Θα επιμείνω όμως στην ίδια έμπνευση αφού οι Heat στην μέρα τους μπορούν να κατεβάσουν πολύ τον ρυθμό και το σκορ, άρα προτείνω και πάλι το under συνολικών πόντων.


αλεπού του Ολύμπου: Το σαμάρι κι οι γαϊδάροι..\nΜηδενικά που γίνονται νούμερα. Γράφονται ψέματα από παρατρεχάμενους του σαμαρά, από διαφόρους κόλακες, που επενδύουν στην μωρία και την αλαζονεία του, για να αρπάξουν οφίτσια.\nΑπλά στελέχη της νέας δημαγωγίας, οι περισσότεροι από την ΠΟΛΑ, αποτυχίες σε όλα, προσπαθούν να πείσουν τα εναπομείναντα γίδια, να τους δώσουν μια θεσούλα στη βουλή, να λιγδώσει τ' άντερο. Πεινάνε τα «κακόμοιρα» και σκούζουν.\nΒρίζουν για να κάνουν εντύπωση. Τίποτα άλλο.\nΑυτό φυσικά δε σημαίνει, ότι θα αφήσουμε κάθε χαϊβάνι, να βρίζει ολόκληρη... την Αριστερά και δε θα απαντήσουμε, κάθε άλλο. Εκείνο που θα συμβουλέψω κάποιους, που θέλουν να γίνουν πιστικοί και να σαλαγούν τα γαλάζια γίδια, τρομάρα τους, είναι να πιουν ξίδι.\nΑτυχία παίδες. Όσοι βγήκατε - βγήκατε. Αν με εκβιασμούς, ψέματα, νοθείες, πήρατε κάτω από 30 και στην ουσία 18%, τότε ετοιμαστείτε για μονοψήφιο. Νομίζετε ότι ο παγωμένος και πεινασμένος κόσμος έχει διάθεση να ταΐσει κι άλλους κηφήνες;\nΤο γαρ πολύ της θλίψεως γεννά παραφροσύνη. Και αθλιότητες. Αρκετά όμως μ αυτά, δεν αξίζει ν' ασχοληθώ περισσότερο.\nΤόνι, σε συμβούλευα να μην βγεις έξω, θα πουντιάσεις, δε μ άκουσες. Νόμισες, ότι κάτω στον Πειραιά θα κάνεις φιέστα. Όχι δεν έβρεχε τόσο πολύ, που είπαν τα κανάλια, σε φτύνανε. Και δεν ήταν για να μη σε ματιάσουν. Μάζεψες τα εναπομείναντα ελάχιστα γίδια, τους μπάτσους που ήταν πολλοί περισσότεροι και είπες να κάνεις δημόσιες σχέσεις. Άλλη μια κακή επιλογή.\nΤο κράξιμο που έφαγες, ήταν απόδειξη, πως άλλο είναι οι σκηνοθετημένες «αυθόρμητες» επισκέψεις σου, που τις οργανώνουν οι αυλικοί σου με τους μπάτσους και τους χαχόλους από κοντά και άλλο τα πραγματικά αισθήματα του κόσμου.\nΝα ξανακάνεις δημόσια εμφάνιση γνωστή σε όλους, έχει πολύ πλάκα. Κι αν άφηναν τον απλό κόσμο να πλησιάσει, θα είχε πιο πολύ πλάκα. Θα βούταγες για το σταυρό στη θάλασσα...\nΟι αποδοκιμασίες των πολιτικών και η σύνθεση του υγρού πυρός είναι τα καλύτερα φυλαγμένα μυστικά στην Ελλάδα. Τα κανάλια έκαναν τουμπεκί ψιλοκομμένο. Αλλά η φιέστα σου χάλασε. Δεν μπορώ να πω ότι λυπάμαι...\nΣτο ψητό τώρα: Διαλύονται. Ο κόσμος τους κράζει. Η αντίσταση υπάρχει, δυναμώνει και νικά. Η ΔΗΜΑΡ έχει σοβαρό πρόβλημα με τη λίστα. Στηρίζει Βενιζέλο που είναι ως τα μπούνια χωμένος στην υπόθεση. Επομένως το κύριο στήριγμα της ακροδεξιάς πολιτικής είναι τώρα ο Κουνέλης. Αυτό κάνει τους οπαδούς, να φεύγουν πηλαλώντας.\nΦήμες ακόμα λένε, ότι ο Οδυσσέας Βουδούρης και ο Πάρις Μουτσινάς επειδή διαφοροποιούνται από τη γραμμή του κόμματος για παραπομπή του Γιώργου Παπακωνσταντίνου και τάσσονται δημόσια υπέρ της πρότασης του ΣΥΡΙΖΑ για παραπομπή και του προέδρου του ΠΑΣΟΚ διαγράφονται.\nΟ ΓΑΠ επίσης ήταν πρωθυπουργός και αυτός που έβαλε τον «ανήξερο» Παπακωνσταντίνου. Αδύνατον ο ΠΟΠΑΥ να μην ενημέρωσε τον ευεργέτη του.\nΟ σαμαράς επίσης στήριξε στην κυβέρνηση και τον υπουργό οικονομικών. Ακόμη σαν πρωθυπουργός σίγουρα θα είχε ενημερωθεί για ένα τόσο σοβαρό θέμα. Όχι μόνο αυτό, αλλά αν ένας αληθινός δημοσιογράφος δεν έβγαζε τη λίστα, θα είχαμε τώρα ένα όργιο φημών που κάθε άλλο παρά τους πραγματικούς ενόχους θα άγγιζαν.\nΘυμίζω ότι λίγο πριν βγει η λίστα, μπλε παπαγάλοι μιλούσαν για πολιτικούς αντιπάλους του σαμαρά πρώην νεοδημοκράτες (Καμμένο), πράγμα που αποδείχτηκε τελικά ψευδές, ενώ στον αντίποδα δεν ανέφεραν τίποτα για άρχοντες των ΜΜΕ...\nΗ συμμορία είναι συνένοχη και εκτεθειμένη. Είναι όλοι στο κόλπο, γι αυτό και θα κάνουν ότι μπορούν για να γλυτώσει ο αδύναμος κρίκος, ο Βαγγέλης. Για τον οποίο υπάρχουν τα περισσότερα μέχρι στιγμής στοιχεία.\nΗ βαρύτατη φορολογία, η αύξηση βασικών ειδών που αγοράζουν οι φτωχοί (τρόφιμα κυρίως), τα χαράτσια, η αλαζονεία των πορφυρογέννητων, η ληστεία των εισοδημάτων κα, συνθέτουν ένα ζοφερό σκηνικό διαφθοράς και σήψης.\nΤα αστικά κόμματα εξουσίας και τα δεκανίκια τους μαζί με τις παραλλαγές - κλώνους, πρόσφεραν μόνο αποτυχίες, σκάνδαλα, διαφθορά, πείνα, χρεοκοπία και βία.\nΗ εκδήλωση της οργής των φτωχών και εξαπατημένων θα είναι φοβερή. Ότι και να κάνουν το σύστημα τους είναι σάπιο μέχρι το μεδούλι.\nΚαι το σάπιο δε βρωμάει μόνο. Διαλύεται κιόλας.


patra gossip-news.gr # Hlias - Tsipas blog: (video & photo) Το ζεϊμπέκικο του Αχιλλέα Ροδίτη και η αποθέωση στο Γυάλινο live .... !!!\n(video & photo) Το ζεϊμπέκικο του Αχιλλέα Ροδίτη και η αποθέωση στο Γυάλινο live .... !!!\nΕίναι γεγονός αυτό που συμβαίνει .....\nΟ Αχιλλέας Ροδίτης ανέβηκε στην πίστα του ΓΥΑΛΙΝΟ LIVE και αναστάτωσε τους πάντες .\nΉταν Παρασκευή και συνοδευόμενος από συναδέλφους του , τα έκανε γυαλιά καρφιά με το καταπληκτικό του ζεϊμπέκικο .


Δημοφάντης: Όταν ο Φου Μαντσού με το κόμμα του ρακόμελου αντιμετωπίζουν πραγματική κρίση\nΔεν έχω τίποτα να πω ενάντια στις ευχές – γιατί περί ευχολόγιου πρόκειται – του Θοδωρή Δρίτσα. Όπως δεν έχω να πω τίποτα ενάντια σε κάθε μοντέλο που\nευχήθηκε από την 3η σελίδα της Espresso να σταματήσει η βία στον κόσμο. Μόνο που όπως κανένας δεν σκέφτηκε να κάνει την Ολγα Φαρμάκη υπουργό, κανένας δεν θα έπρεπε να ψηφίσει τον Δρίτσα και τον ΣΥΡΙΖΑ να αναλάβουν τις τύχες της Ελλάδας. Τον Ιούνιο του 2012 σε μερικές δεκάδες λέξεις ο Δρίτσας προέλεγε το πρόβλημα. Κανένας δεν ήθελε να ακούσει. Ετσι μια παρέα που υπό κανονικές συνθήκες θα τραγουδούσε Βασίλη σε κάμπινγκ στην Ικαριά βρέθηκε να αντιμετωπίζει μια ελληνοτουρκική κρίση.\nΤο τι πίστευαν στον ΣΥΡΙΖΑ - αν πίστευαν σε κάτι – ότι θα κάνουν σε περίπτωση κρίσης είναι άγνωστο. Το πιθανότερο είναι να νόμιζαν ότι ο ΣΥΡΙΖΑ στην εξουσία μέσα σε μήνες θα δημιουργούσε μια παγκόσμια επανάσταση που θα ανέτρεπε το παλιό. Οπότε δεν θα χρειαζόταν να μπουν στον κόπο. Μπορεί επίσης να νόμισαν ότι αντιμέτωποι οι έλληνες στρατιώτες με τους τούρκους θα φώναζαν «αδέλφια είμαστε», και αγκαλιασμένοι θα τραγουδούσαν το Bella Ciao.\nΌπως όμως οι όποιες φαντασιώσεις για μια πανευρωπαϊκή αριστερή επανάσταση, με ηγέτη τον Αλέξη θα τελείωναν το πρώτο εξάμηνο μετά από 17 ώρες διαπραγμάτευσης και με έρπη στο χείλος, οι άλλες με τους τούρκους που θα αγκαλιαζόντουσαν με τους έλληνες θα τελείωναν στις 17 Ιανουαρίου του 2018. Οταν η τουρκική ακταιωρός συγκρουόταν με την κανονιοφόρο Νικηφόρο στα Ιμια. Το μόνο που μπορούσε να κάνει η κυβέρνηση ήταν να βάλει την ουρά στα σκέλια και να ζητήσει βοήθειες από αυτούς που στην αντιπολίτευση έβριζε.


Σχέσεις Μακεδονίας και Ρώμης (Μέρος Α΄): Α΄ και Β΄ Μακεδονικός Πόλεμος | OffLine Post\nΑρχικήΙστορίαΣχέσεις Μακεδονίας και Ρώμης (Μέρος Α΄): Α΄ και Β΄ Μακεδονικός Πόλεμος\nΦοινίκη της Ηπείρου. Πηγή εικόνας: mixanitouxronou.gr\nΤο Μακεδονικό Βασίλειο και η Ρώμη ανέπτυξαν επαφές κατά τα ελληνιστικά χρόνια. Η κυριαρχία του πρώτου στον ελλαδικό χώρο, μετά την εκστρατεία του Αλεξάνδρου Γ΄, και η εξωστρέφεια της τελευταίας προς τα τέλη του 3ου αιώνα π.Χ. οδήγησε στη σύζευξη και τον ανταγωνισμό των δύο αυτών δυνάμεων της αρχαιότητας. Κατόπιν των Ιλλυρικών Πολέμων, η Μακεδονία και η Ρώμη συγκρούστηκαν τρεις φορές, απότοκο των οποίων υπήρξε η κατάκτηση και η τελική επαρχιοποίηση της Μακεδονίας. Οι συρράξεις αυτές έχουν μείνει γνωστές στην έρευνα με τον όρο «Μακεδονικοί» Πόλεμοι.\nΟ ηγεμόνας εκείνος ο οποίος συνέδεσε το όνομά του με τον Α΄ και τον Β΄ Μακεδονικό Πόλεμο είναι ο Φίλιππος Ε΄ της Μακεδονίας, ο υιός του Δημητρίου Β΄.\nΝόμισμα του Φιλίππου Ε΄. Πηγή εικόνας: en.wikipedia.org\nΟ Α΄ Μακεδονικός Πόλεμος υπήρξε το εναρκτήριο πολεμικό επεισόδιο ανάμεσα στις δύο «υπερδυνάμεις». Στον μακεδονικό θρόνο είχε ανέλθει ο Φίλιππος Ε΄, ένας εξαιρετικά ικανός ηγεμόνας της ελληνιστικής εποχής. Μέχρι τις παραμονές της έκρηξης των γεγονότων (215/4 π.Χ.), ο Δημήτριος Φάριος, ο οποίος δραστηριοποιούνταν στα ιλλυρικά εδάφη, είχε περάσει στην αυλή του Αντιγονίδη και δρούσε ως σύμβουλός του. Η Ρώμη είχε ήδη κατανικήσει δύο φορές τα ιλλυρικά πειρατικά και βήμα βήμα ορεγόταν την περαιτέρω εξάπλωσή της προς την ανατολική πλευρά του Ιονίου. Στο πλευρό της, συντάχθηκαν οι Αιτωλοί. Στο εξής, η κόντρα και οι ανταγωνισμοί Αιτωλίας και Μακεδονίας θα στιγματίσουν τη συγκεκριμένη περίοδο.\nΠαράλληλα, ο Φίλιππος Ε΄ δημιούργησε το δικό του διπλωματικό δίκτυο, το οποίο, πράγματι, επεκτάθηκε σε ολόκληρη τη Μεσόγειο. Ο Πολύβιος διασώζει μία εξαιρετικής σημασίας πληροφορία περί της δράσεώς του. Πιο συγκεκριμένα, οι Μακεδόνες ήρθαν σε επαφή με τον Αννίβα και τους Καρχηδονίους. Οι Καρχηδόνιοι είχαν ήδη έρθει σε σύγκρουση με τους Ρωμαίους. Η συμμαχία αυτή αποσκοπούσε στην από κοινού απόκρουση των λεγεώνων και την επιβολή της ισχύος τους επί των τελευταίων. Η κοινή αυτή σύμπραξη, ωστόσο, δεν έλαβε ουσιαστικά ποτέ σάρκα κι οστά.\nΘέρμο το ιερό κέντρο των Αιτωλών. Πηγή εικόνας: flickr.com φωτογραφία του Dan Diffendale\nΠερί το 206 π.Χ., ο Φίλιππος Ε΄ εκστρατεύει με τα στρατεύματά του προς τον Θέρμο, το ιερό κέντρο των Αιτωλών. Οι συνέπειες της παρουσίας του στον Θέρμο είναι καταστροφικές και πραγματικά ισοπεδώνεται εκ θεμελίων η πόλη. Οι Μακεδόνες δεν προέβησαν σε αυτήν την κίνηση αδικαιολόγητα, αλλά, αντιθέτως, επρόκειτο για μία κίνηση, η οποία είχε τη μορφή αντεκδίκησης. Οι Αιτωλοί είχαν πολιορκήσει νωρίτερα το Δίον, την ιερή πόλη των Μακεδόνων. Επομένως, τώρα ήταν η στιγμή, ώστε να απαιτήσουν δικαίωση οι Μακεδόνες για όσα είχαν λάβει χώρα στη δική τους επικράτεια νωρίτερα. Ωστόσο, αυτό το γεγονός είχε ως αποτέλεσμα τη ρωμαϊκή αντίδραση, καθώς έκριναν πως απειλούνται οι δικοί τους σύμμαχοι. Η κατάσταση είναι έκρυθμη και όλα καλούν τις δύο πλευρές προς διαμεσολάβηση.\nΡωμαίοι και Μακεδόνες συναντήθηκαν, κατά το 205 π.Χ., στη Φοινίκη της Ηπείρου. Εκεί, κατόπιν διαπραγματεύσεων, υπεγράφη συνθήκη ειρήνης, με την οποία ολοκληρωνόταν ο Α΄ Μακεδονικός Πόλεμος. Ο πόλεμος αυτός δεν είχε ουσιαστικό νικητή και δεν υπήρξε κάποια ουσιαστική μεταβολή στα πολιτικά πράγματα. Όμως, κατέστη σαφής η ρωμαϊκή παρουσία και στον ελλαδικό χώρο, από τον οποίο είχε και σημαντικές εδαφικές αξιώσεις, όπως απεδείχθη από τις εξελίξεις.\nΟ Β΄ Μακεδονικός Πόλεμος ξεκίνησε και πάλι από τη ρωμαϊκή πλευρά, που θεωρούσε πως ο Φίλιππος Ε΄ δρούσε σε βάρος της και δεν τηρούσε τις συνθήκες. Ο Μακεδόνας βασιλεύς κατευθύνθηκε, αυτή τη φορά, προς την πλευρά του Αιγαίου Πελάγους, ώστε να αναζητήσει συμμάχους και να διευρύνει την επιρροή του. Παρ’ όλα αυτά, η Ρόδος και η Πέργαμος, οι οποίες είχαν συνάψει σχέσεις με τη Ρώμη, κάλεσαν την τελευταία σε βοήθεια, βλέποντας την ισχύ του Αντιγονίδη όλο και να αυξάνει. Από το 200 π.Χ. ως το 198 π.Χ., τα πράγματα έδειχναν να είναι, μάλλον, υπέρ των Μακεδόνων, ενώ τα ρωμαϊκά στρατεύματα ήταν περιορισμένα. Η έλευση, ωστόσο, του Ρωμαίου Τίτου Κόιντου Φλαμινίνου ανέτρεψε τα δεδομένα και συνετάραξε τον Φίλιππο Ε΄. Ο Φλαμινίνος πέτυχε να περιορίσει τους άνδρες του τελευταίου. Η αποφασιστική μάχη εδόθη τελικά στην τοποθεσία Κυνός Κεφαλές της Θεσσαλίας, κατά το 197 π.Χ. Η έκβαση της μάχης ήταν εξαιρετικής συμμαχίας. Ο Φλαμινίνος αναδείχθηκε πανηγυρικά νικητής, η μακεδονική φάλαγγα ηττήθηκε για πρώτη φορά σε μάχη και η Ρώμη πλέον είχε θέσεις τις βάσεις για την οριστική διεκπεραίωσή της στον ελλαδικό χώρο. Έναν χρόνο μετά, το 196 π.Χ., ο Φλαμινίνος στα Ίσθμια διακήρυξε την ελευθερία των Ελλήνων.\nΚυνός Κεφαλαί. Πηγή εικόνας: e-thessalia.gr\nΟι δύο πρώτοι Μακεδονικοί Πόλεμοι, στην πραγματικότητα, δεν είχαν ως αποτέλεσμα την κυριαρχία μίας δύναμης. Σαφώς, είχε καταστεί σαφής ο προσανατολισμός της Ρώμης προς τον ελλαδικό χώρο και την ανατολική λεκάνη της Μεσογείου γενικότερα, αλλά τα δεδομένα ακόμη ήταν ρευστά για αυτήν. Οι Ρωμαίοι είχαν διεισδύσει δυναμικά στην περιοχή, πετυχαίνοντας να δημιουργήσουν έναν ισχυρό κύκλο δυνάμεων. Στο εξής, το σύνθημα της ελευθερίας των Ελλήνων και το αντιμακεδονικό κλίμα, που σταδιακά καλλιεργούσαν, θα αποτελέσουν τα δυνατά τους χαρτιά στην κατάκτηση της νότιας Βαλκανικής. Το Μακεδονικό Βασίλειο ζούσε τις τελευταίες τους ιστορικές στιγμές. Ο 2ος αιώνας π.Χ. και η συνεχής εμπλοκή με τη Ρώμη επρόκειτο να το οδηγήσει στην κατάρρευσή του. Ο Γ΄ Μακεδονικός Πόλεμος και ο λεγόμενος «Δ΄ Μακεδονικός Πόλεμος» ή ο Πόλεμος του Φιλίππου Στ΄ Ανδρίσκου θα σηματοδοτούσαν τη διάλυση του Βασιλείου.\nC. King (2020), Αρχαία Μακεδονία: Η ιστορία του βασιλείου από την ίδρυσή του έως και τη ρωμαϊκή κατάκτηση (μετάφρ. Κλ. Ζουμπουλάκης), Αθήνα.\nF. Lefevre (2016), Ιστορία του αρχαίου ελληνικού κόσμου (μετάφρ. Κεφαλά Α., Καρδαμίτσα Μ.), Αθήνα.


Τα μεγαλεπήβολα σχέδια του Τζεφ Μπέζος - Ειδήσεις - νέα - Το Βήμα Online\nΤα μεγαλεπήβολα σχέδια του Τζεφ Μπέζος\nΟ δισεκατομμυριούχος ιδρυτής της Amazon θέλει να κατακτήσει το Διάστημα και να σώσει τη Γη.\nΗταν μια είδηση που δεν την περίμενε κανείς. Ο Τζεφ Μπέζος ανακοίνωσε την περασμένη εβδομάδα ότι το καλοκαίρι θα αποχωρήσει από τη θέση του CEO της Amazon, της εταιρείας που ίδρυσε πριν από περίπου 27 χρόνια σε ένα γκαράζ στο Σιάτλ και η οποία εξελίχθηκε σε έναν επιχειρηματικό κολοσσό αξίας 1,7 τρισ. δολαρίων.\nΟ 57χρονος κροίσος θα αναλάβει τον ρόλο του εκτελεστικού προέδρου, ενώ στον θώκο του διευθύνοντος συμβούλου θα βρεθεί κατά πάσα πιθανότητα ο σημερινός επικεφαλής της Amazon Web Services, Αντι Τζάσι.\nΟ Μπέζος θεωρούνταν έως πρόσφατα ο πλουσιότερος άνθρωπος στον κόσμο, μέχρι που τον ξεπέρασε ο Eλον Μασκ. Η περιουσία του ανέρχεται σήμερα στα 192 δισεκατομμύρια δολάρια. Οι 1,3 εκατομμύρια υπάλληλοι της Amazon δεν πρόκειται φυσικά επί της ουσίας να χάσουν το αφεντικό τους. Ο οικονομικός διευθυντής της εταιρείας, Μπράιαν Ολσάφσκι, είπε σε δημοσιογράφους ότι «ο Τζεφ δεν πάει πουθενά. Πρόκειται απλώς για μια εσωτερική αναδιάρθρωση τού ποιος κάνει τι».\nΦυσικά και δεν υπάρχει περίπτωση ο Μπέζος να μην επιβλέπει στενά κάθε κίνηση της εταιρείας του, ενώ όσοι υπέθεσαν ότι θα κάνει μόνο ντόλτσε βίτα με τη νέα του σύντροφο, Λόρεν Σάντσεζ, για χατίρι της οποίας πήρε διαζύγιο με την επί 26ετία σύζυγό του Μακένζι Σκοτ, μάλλον έχουν πέσει έξω.\nΣτο ΒΗΜΑgazino που κυκλοφορεί μαζί με το «Βήμα της Κυριακής» ο Γιώργος Νάστος γράφει ότι ο ευρηματικός entrepreneur θα έχει πλέον τη δυνατότητα να δώσει λίγη βαρύτητα και στις υπόλοιπες ασχολίες του, οι οποίες περιλαμβάνουν την κατάκτηση του Διαστήματος, την προστασία του φυσικού περιβάλλοντος αλλά και πολλές φιλανθρωπίες.


Λερωμένα καστόρινα παπούτσια - MeaColpa\nΗ προσωρινή λύση αν το παπούτσι ξεκολλήσει\nΑν ξεκολλήσει το παπούτσι, υπάρχει μια λύση προσωρινή, μέχρι να πας στον τσαγκάρη για να στο επιδιορθώσει.\nΚοίτα τι θα κάνεις στα πάνινα παπούτσια – βίντεο\nΤα κορδόνια θα κάνουν τη διαφορά στις γόβες\n3 πανέξυπνα κόλπα για να καθαρίσεις τα παπούτσια σου – βίντεο\nΑδιαβροχοποίηση παπουτσιών – κόλπο εύκολο και αποτελεσματικό\nΕνα κόλπο για να μη γλιστράνε τα παπούτσια και πέσεις\nΠως θα στεγνώσεις το βρεγμένο παπούτσι\nΧαλασε; Μη βιαστείς να το αντικαταστήσεις!\nΓρατζουνιές στο παπούτσι


ΕΛΛΑΣ: Μερικές φαρμακερές αλήθειες…\nΑποκωδικοποιώντας τα γεγονότα των τελευταίων εβδομάδων και ξεπερνώντας τον πανικό της πολιτικής ‘’κρίσης’’ των τελευταίων ημερών, που μέρα με την ημέρα μοιάζει όλο και περισσότερο τεχνητή ή έξωθεν επιβληθείσα, συμπεραίνουμε ξεκάθαρα ότι η χώρα μας βρίσκεται ενώπιον ενός δύσκολου οικονομικού διλήμματος, το οποίο απαιτεί αντίστοιχης δυσκολίας πολιτική λύση, ει δυνατόν από αντίστοιχης εμβέλειας πολιτικούς άνδρες, που καλό θα ήταν να φορούν παντελόνια (αν είναι δυνατόν, όχι κατεβασμένα).\nΌσοι τις τελευταίες μέρες λένε διάφορα δεξιά κι αριστερά για τη σωτηρία της πατρίδας και εκλιπαρούν δεξιά – αριστερά για συναίνεση, είτε έχουν χάσει την επαφή τους με την πραγματικότητα, είτε εξυπηρετούν συγκεκριμένες σκοπιμότητες. Το πρώτο είναι ασυγχώρητο, το δεύτερο είναι θεμιτό, πλην όμως ενάντια στο εθνικό συμφέρον. Επειδή αρχίζουμε να ξεχνάμε επικίνδυνα, οφείλουμε να υπενθυμίσουμε στους φίλτατους αναγνώστες μας, ότι η συμφωνία που επέβαλαν οι Γερμανοί στον κ. Παπανδρέου, οριοθετεί την ελεγχόμενη χρεοκοπία της χώρας μας και θέτει ρητώς τους όρους με τους οποίους αυτή θα συντελεστεί, συνοδεία όλων των καταστροφικών συνεπειών για τις τράπεζες, τα ταμεία, τον κοινωνικό ιστό, την ανεργία, τους μισθούς και έναν ολόκληρο ακόμα κατάλογο θλιβερών απωλειών. Αν δεν το έχετε ακόμα καταλάβει, η αποδοχή από μέρους της χώρας μας της εν λόγω συμφωνίας, αποτελεί αποδοχή πιστωτικού γεγονότος, με ότι αυτό συνεπάγεται. Αυτό είναι το πρώτο μέρος του διλήμματος.\nΔεδομένου ότι οι φίλοι μας οι Γερμανοί (που θα ‘λεγε και ο Μπάμπης) έχουν γίνει ιδιαιτέρως στρυφνοί τα τελευταία εικοσιτετράωρα και παίζονται παιχνίδια με την έκτη δόση, και καθώς τα τελεσίγραφα αγγίζουν τα όρια της γραφικότητας καθιστώντας την έννοια της εθνικής αξιοπρέπειας κουρελόχαρτο, βγαίνουν στην επιφάνεια λύσεις εκτάκτου ανάγκης, που ενδεχομένως να αποδειχθούν πολύ χρήσιμες.\nΜια τέτοια λύση, η οποία αποτελεί και το δεύτερο μέρος του διλήμματος, είναι η αγνή στάση πληρωμών. Δηλαδή η κυβέρνηση (η όποια κυβέρνηση) απορρίπτει την ελεγχόμενη χρεοκοπία, κάνει ταμείο και αποφασίζει να πληρώσει ότι θεωρεί χρήσιμο για το συμφέρον της χώρας. Θα ρωτήσει εύλογα κάποιος, που τυγχάνει να τρώει και άφθονη τηλεοπτική προπαγάνδα: Πώς θα πληρωθούν οι μισθοί και οι συντάξεις; Με την αλάνθαστη μέθοδο της έκδοσης εντόκων γραμματίων. Το ευτύχημα στη συγκεκριμένη συγκυρία είναι ότι το υπουργείο οικονομικών περιμένει πολλά έσοδα τους δύο τελευταίους μήνες, με κύριες πηγές είσπραξης το τέλος ακινήτων και τα τέλη κυκλοφορίας. Αν από τις υποχρεώσεις του κράτους αφαιρεθούν οι πληρωμές των ομολόγων, οι υπόλοιπες πληρωμές μπορούν να γίνουν με άνεση. Η επίκληση της 6ης δόσης είναι μια μεγαλειώδης μπλόφα που ενδέχεται να σκάσει τζούφια με εξίσου μεγαλειώδη\nΗ ιταλική παράμετρος\nΔεν ισχυριζόμαστε ασφαλώς ότι η δεύτερη λύση είναι η ενδεδειγμένη, καθώς κρύβει πολλές παγίδες, από τη διεθνή θέση της χώρας έως τον κλονισμό του τραπεζικού της συστήματος ή τις απρόβλεπτες αντιδράσεις της αγοράς στο εσωτερικό και το εξωτερικό. Ωστόσο το δίλημμα δυστυχώς παραμένει ανάμεσα σε δύο χρεοκοπίες με ανάλογες συνέπειες. Κύριοι, δυστυχώς επτωχεύσαμεν. Αυτό που μας απομένει είναι να αποφασίσουμε τον τρόπο.\nΚαι εδώ έρχεται η ιταλική παράμετρος να δώσει απάντηση στο κρίσιμο ερώτημα. Πριν την κατάρρευση της ιταλικής οικονομίας, κάθε σκέψη για μονομερή στάση πληρωμών, θα οδηγούσε με λογική ακολουθία στην έξοδο από το ευρώ. Η περιπέτεια όμως της Ιταλίας που τώρα αρχίζει, επιφυλάσσει πολλές δυσάρεστες εκπλήξεις στους ηγέτες της ευρωζώνης. Η ανυπαρξία μηχανισμών διάσωσης για την αναχρηματοδότηση του Ιταλικού χρέους και ελλείμματος, οδηγεί την Ε.Ε. σε ένα δίλημμα, για το οποίο γνωρίζουμε από τώρα την απάντηση. Η μόνη περίπτωση να δοθεί κάποια ‘’λύση’’, απλά για να παραταθεί χρονικά το πρόβλημα, είναι η ενεργοποίηση της ΕΚΤ (ευρωπαϊκής κεντρικής τράπεζας), η οποία με την έκδοση ομολόγων θα χρηματοδοτούσε αφειδώς τις ανάγκες όλων συνολικά των χωρών της ευρωζώνης. Μια τέτοια όμως ‘’λύση’’, πέρα από το γεγονός ότι δεν θα έλυνε το πρόβλημα στη βάση του, θα δημιουργούσε ασύμμετρα προβλήματα στον βασικό πυλώνα της ένωσης, τη Γερμανία. Και αυτό γιατί η Γερμανία θα ερχόταν αντιμέτωπη με μια ραγδαία αύξηση των επιτοκίων δανεισμού της, όπως επίσης και με το φάντασμα του πληθωρισμού που τόσο επιθυμεί να ξορκίσει. Με αυτό το δεδομένο είμαστε σίγουροι ότι η Γερμανία θα επιλέξει, είτε τη διάλυση της ζώνης του ευρώ, είτε τη διάσπασή της σε μικρότερα κομμάτια.\nΗ χώρα μας έτυχε να είναι, απολύτως λογικά λόγω οικονομικών μεγεθών, το πρώτο θύμα της τραπεζικής κρίσης και έπεσε πρώτη. Αυτό δε σημαίνει ότι θα είναι η μοναδική απώλεια. Και έπειτα από την ιταλική κατάρρευση το γεγονός αυτό είναι αποδεκτό από τις υπόλοιπες χώρες. Συνεπώς όλα τα τελεσίγραφα και όλες οι δήθεν απειλές περί εξόδου από το ευρώ πέφτουν στο κενό και απευθύνονται μόνο σε ιθαγενείς ή σε σπεκουλαδόρους.\nΗ χώρα μας δικαιούται να επιλέξει τον τρόπο που θα πτωχεύσει, τον τρόπο εκείνον που θα περισώσει ότι μπορεί από τους πολλούς και όχι εκείνον που θα διασφαλίσει τα συμφέροντα της τοκογλυφικής διεθνούς.\nΑναρτήθηκε από ΜΟΛΩΝ ΛΑΒΕ στις 11:50 μ.μ.


2 θέσεις Ηλεκτρολόγων Μηχανικών στο ΕΚΕΤΑ - Παιδεία - Εργασία - Παιδεία – Εργασία\nΑρχική > Εργασία > 2 θέσεις Ηλεκτρολόγων Μηχανικών στο ΕΚΕΤΑ\nΑπό paideia-ergasia στο Εργασία · 17/10/2019\nTags: εκετα, ηλεκτρολογοι μηχανικοι, θεσεις εργασιας\nΤο ΙΠΤΗΛ του Ε.Κ.Ε.Τ.Α. προσκαλεί τους ενδιαφερόμενους που διαθέτουν τα απαραίτητα προσόντα να υποβάλουν αίτηση για 2 θέσεις ειδικότητας Ηλεκτρολόγων Μηχανικών και Μηχανικών Υπολογιστών ή Πληροφορικής ή Επιστήμης Η/Υ ή άλλης συναφής ειδικότητας.\nΠροθεσμία υποβολής: 01-11-2019\nΑναλυτικές πληροφορίες https://www.certh.gr/75797C5D.el.aspx και https://www.certh.gr/9602D4B5.el.aspx\n« 2 Κοινωνικοί Λειτουργοί στο Εθνικό Κέντρο Κοινωνικής Αλληλεγγύης\nΈκτακτο Διδακτικό Προσωπικό σε 10 Τμήματα του Πανεπιστημίου Δυτικής Μακεδονίας »


Σφαιρόπουλος: «Οι παίκτες πρέπει να αντέχουν» - ΤΑ ΝΕΑ\ntanea.gr > Ομάδα > Μπάσκετ > Σφαιρόπουλος: «Οι παίκτες πρέπει να αντέχουν»\nΣφαιρόπουλος: «Οι παίκτες πρέπει να αντέχουν»\nTANEA Team 16 Νοεμβρίου 2017 | 21:09\nΟ Γιάννης Σφαιρόπουλος έκρουσε τον κώδωνα του κινδύνου, ενόψει της δοκιμασίας του Ολυμπιακού με τον Ερυθρό Αστέρα, την Παρασκευή στο ΣΕΦ για την 8η αγωνιστική της Euroleague, επισημαίνοντας ότι σε καμία περίπτωση οι Πειραιώτες δεν πρέπει να υποτιμήσουν τους Σέρβους, που ψάχνουν αντίδραση, μετά από τρεις σερί ήττες. Παράλληλα, ο τεχνικός των «ερυθρολεύκων» υπογράμμισε σχετικά με τα επίπεδα ενέργειας των παικτών του ότι «γι' αυτό είναι στον Ολυμπιακό, για να αντέχουν», ενώ χαρακτήρισε παλικάρι τον Μάντζαρη, ο οποίος «παίζει με ενέσεις εδώ και 1,5 μήνα».\nΕυρωλίγκα 2017 18


Σεμινάριο «Η νοητική αναπηρία από την αναπτυξιακή προσέγγιση» στο Μητροπολιτικό Κολλέγιο Θεσσαλονίκης\nΣτο πλαίσιο του προγράμματος “Invited Speakers@AMC” πραγματοποιήθηκε το Σάββατο, 6 Απριλίου 2013 επιμορφωτικό σεμινάριο από την Δρ. Αναστασία Αλευριάδου, αν. καθηγήτρια Ειδικής Αγωγής Πανεπιστημίου Δ. Μακεδονίας, με τίτλο «Η νοητική αναπηρία από την αναπτυξιακή προσέγγιση».\nΣτα πλαίσια του σεμιναρίου, αναλύθηκε η σημασία, τα χαρακτηριστικά της νοητικής καθυστέρησης, η αντιπαραβολή του όρου με αυτόν της νοητικής αναπηρίας, ενώ επισημάνθηκε η σπουδαιότητα της ακριβούς αιτιολογίας ως κριτηρίου εντοπισμού της νοητικής καθυστέρησης. Η συμβολή της Αναπτυξιακής Προσέγγισης, με πρωτεργάτη τον καθηγητή και ερευνητή του Πανεπιστημίου του Yale, Dr. Edward Zigler, ήταν καθοριστική στην εξέλιξη της έρευνας για τη νοητική υστέρηση, αφού ήρθε σε αντίθεση με την παραδοσιακή αντίληψη περί νοητικής υστέρησης, βάσει της οποίας όλα τα παιδιά με νοητική καθυστέρηση χαρακτηρίζονταν από τις ίδιες γνωστικές αδυναμίες.\nΤο σεμινάριο παρακολούθησαν με μεγάλο ενδιαφέρον φοιτητές του Μεταπτυχιακού Προγράμματος της Ειδικής Αγωγής, των προπτυχιακών προγραμμάτων Παιδαγωγικών και Ειδικής Αγωγής, καθώς και της Λογοθεραπείας.


Ο ανθρωπος χωρις παρελθον: Φεβρουαρίου 2009\nΤην Catherine Frot την θαυμάζω. Η πιο πρόσφατη ανάμνηση που είχα απ'αυτήν (πριν απο την\nOdette) ήταν από την ταινία La Tourneuse de pages(2006). Βρήκα την ερμηνεία της καταπληκτική και φρόντισα να τη θυμάμαι.\nΗ Odette Toulemonde είναι μια μελαγχολική και χαρούμενη ταινία. Σου αφήνει μια γεύση γλυκόπικρη όταν τελειώνει, αν και πιο πολύ γλυκιά. Το βράδυ που την έβαλα να παίξει χανόμουνα σ'ένα ωκεανό πολυτονικού και χρονικο-εγκλιτικών αντικαταστάσεων. Ο Θουκυδίδης και ο Ευριπίδης με κορόιδευαν. Και ένιωθα μόνος, ξεχασμένος και αγράμματος. Με backround τη φιλοσοφική Αθηνών. Φρίκη.\nΜόνο να πω ότι με βοήθησε να κοιμηθώ και να ξυπνήσω χαρούμενος. Μέσα στα συννεφάκια του\nπαραμυθιού βρήκα την ησυχία μου. Ελπίζω το ίδιο να βοηθήσει κι άλλους. Α, και καταπληκτικό σάουντρακ.\nΑναρτήθηκε από Osonnenstrahlo Osonnenstrahlo στις 2:03 μ.μ. Δεν υπάρχουν σχόλια:\nΤον Christoffer Boe τον συναντήσαμε στο Reconstruction (2003). Εκεί ήταν η υπέροχη Maria Bonnevie, εδώ είναι η ακαταμάχητη Helena Christensen (ναι το μοντέλο). Ευτυχώς ο ρόλος της περιορίζεται στην ύπαρξη της και αυτό είναι πιστεύω από μόνο του ικανοποιητικό. Ο Boe φαίνεται να έχει μια πολύ ιδιαίτερη σχέση με την Κοπεγχάγη. Το διέκρινα ήδη από την εποχή του Reconstruction. Οι βάσιμες υποψίες μου επιβεβαιώθηκαν με το Allegro. Πρόκειται για μια πόλη μέσα στην πόλη -και στις δυο ταινίες- όπου κρατάει μυστικά. Στην δεύτερη περίπτωση η αντιπόλη κρατάει τις αναμνήσεις των ανθρώπων που εκείνη επιλέγει. Δεν είμαι σίγουρος αν αυτή η πόλη ταυτίζεται άμεσα με ψυχισμό του Boe. Υποθέτω πως αυτό είναι κάτι που δεν θα το μάθουμε ποτέ. Σε κάθε περίπτωση βρήκα το Allegro ανάπηρο. Αυτός ο καημένος ο Ulrich Thomsen, καταβάλλει υπεργήινες προσπάθειες να βαστάξει το βάρος της πλοκής. Είναι όμως μόνος σ' αυτό τον αγώνα. Πού στο καλό έχουν πάει όλοι οι υπόλοιποι; Θυμήθηκα ότι και στο Arven (2003) του Per Fly πάλι μόνος του ήτανε, αλλά ήταν τόσο ισχυρή η παρουσία των δεύτερων προσώπων γύρω του που του έδινε ώθηση. Έδινε δυναμική στην ιστορία. Γυρνώντας πάλι πίσω στο Reconstruction, στην πρώτη σκηνή στο μπαρ. Η χαρτογραφία του προσώπου, τα δυναμικά κοντινά πλάνα. Μια πραγματικότητα πίσω απ'αυτό το φακό. Σκαλοπάτια πιο κάτω. Ελπίζω να μας δώσει στο μέλλον καλύτερες δουλειές.\nΑναρτήθηκε από Osonnenstrahlo Osonnenstrahlo στις 1:34 μ.μ. Δεν υπάρχουν σχόλια:\nΗ χαρά του να γίνεσαι καλύτερος και να το μαθαίνεις τελευταίος. The curious case of Detektivbyrån.\nAnders Flanders: Accordion, Traktofon,\nJon Nils Emanuel Ekström: Drums, Traktofon\nMartin Molin: Vibraphone, Glockenspiel, Traktofon\nΜεγάλωσαν στο ίδιο μέρος, στη μικρή πόλη Karlstad (Σουηδία). Το 2005 μετακόμισαν στο Gothenburg. To 2006 κυκλοφόρησαν την πρώτη τους μικρή δουλειά, “Hemvägen Ep”, η οποία γνώρισε μεγάλη επιτυχία, ενώ το Σεπτέμβριο του 2008 το πρώτο τους ολοκληρωμένο άλμπουμ, “Wermland”, έλαβε, δίκαια, άριστες κριτικές.\nΘα σας θυμίσουν έντονα Γιαν Τιρσέν και άλλα πολλά. Η επιρροή θεωρείται δεδομένη. Αν υπάρχει κάτι πέρα απ'αυτό είναι δική σας δουλειά να το ανακαλύψετε.Προσωπικά τους βρίσκω νοσταλγικούς και σύγχρονους. Είναι σαν κάποιος να παίζει με κουτάλια μπροστά σε έναν υπερσύγχρονο υπολογιστή. Στους ήχους τους διασταυρώνονται τα παγωμένα τοπία των Laplands και τa urban landscapes της κεντρικής Ευρώπης.\nΜε λίγα λόγια, δεν βρίσκω κανένα λόγο για να μην τους ακούσετε.\nΑναρτήθηκε από Osonnenstrahlo Osonnenstrahlo στις 12:44 μ.μ. Δεν υπάρχουν σχόλια:\nΑναρτήθηκε από Osonnenstrahlo Osonnenstrahlo στις 9:03 π.μ. Δεν υπάρχουν σχόλια:\nΕίναι ένα μέρος φετίχ. Γιατί απλά αδυνατώ να πιστέψω ότι μπορεί να υπάρξει τέτοια ομορφιά.\nΒρίσκεται στο χωριό Jukkasjärvi στον Αρκτικό κύκλο και είναι ακριβώς αυτό: Ένα παγωμένο μέγαρο.\nΧάζευα τα διάφορα δωμάτια- σουίτες και δεν μπορούσα να αποφασίσω ποιο να πρωτοδιαλέξω. Τελικά κατέληξα μετέωρος μεταξύ δύο. Τέλος καλό όλα καλά αφού απέφυγα να κοιτάξω τον τιμοκατάλογο. Προτείνω να πάτε στο "Art & Design" και να δείτε από μόνοι σας για του λόγου το αληθές.\nΕτικέτες Northern (death) Cult\n"I'll take what you give cause I love and I live primitive"\nΑνόητη ερώτηση: Και τώρα τι θα απογίνει η Πόισον Άιβυ?\nΑναρτήθηκε από Osonnenstrahlo Osonnenstrahlo στις 3:26 μ.μ. Δεν υπάρχουν σχόλια:\nΑναρτήθηκε από Osonnenstrahlo Osonnenstrahlo στις 3:21 μ.μ. Δεν υπάρχουν σχόλια:\nΗ Νορβηγία μάλλον δεν το έχει εξελίξει.\nΜέτριο σχόλιο σε μια μέτρια μέρα.\nΑναρτήθηκε από Osonnenstrahlo Osonnenstrahlo στις 3:33 μ.μ. Δεν υπάρχουν σχόλια:\n"I'll take what you give cause I love and I live p...\nΗ χαρά του να γίνεσαι καλύτερος και να το μαθαίνει...


Δώδεκα μήνες λάντζα και φασίνα | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Θεσεις / Δώδεκα μήνες λάντζα και φασίνα\nΗ αρχική πρόταση της κυβέρνησης για 9 μήνες θητεία παραμεθορίου και 12 μήνες θητεία στην ενδοχώρα, αξιοκρατικά είναι σωστή. Και θα έδινε κίνητρο σε πολλούς «κανακάρηδες» να υπηρετήσουν στον Έβρο ή στα νησιά μειώνοντας έτσι τη θητεία τους κατά 3 μήνες, και καταπολεμώντας τη μάστιγα της δουλοπρέπειας – κοινώς τα βύσματα – τα συγγενικά τηλεφωνήματα και τις φιλικές παρεμβάσεις.\nΠροηγουμενο αρθρο “Στον φασισμό δεν αρκεί να νικήσεις, πρέπει να αρνηθείς εμπράκτως την ανθρώπινη υπόσταση του αντίπαλού σου”\nΕπομενο αρθρο 1821-2021


Τραγικό τέλος στην εξαφάνιση 24χρονης αθλήτριας - Βρέθηκε νεκρή στον πάτο της λίμνης (pics) - Newsbomb - Ειδησεις - News\nΚΟΣΜΟΣ 03/07/2019 23:07\nΤραγικό τέλος στην εξαφάνιση 24χρονης αθλήτριας - Βρέθηκε νεκρή στον πάτο της λίμνης (pics)\nΘρήνος στον παγκόσμιο αθλητισμό\nΘλιβερό τέλος είχε η υπόθεση εξαφάνισης της 24χρονης ποδοσφαιρίστριας από την Ελβετία, η οποία αγνοείτο έπειτα από μια βουτιά που έκανε στη λίμνη Κόμο της Ιταλίας.\n«Μία καρδιά για την Φλοριάνα και την οικογένειά της», ήταν το μήνυμα της ομάδας της, Γιουνγκ Μπόις, μέσα από τον επίσημο λογαριασμό της στο Twitter, με τις συμπαίκτριές της να σχηματίζουν μία καρδιά για να την αποχαιρετήσουν.\nΗ 24χρονη που ανήκε από το 2011 στην ομάδα γυναικών του ελβετικού συλλόγου BSC Young Boys, της οποίας ήταν και αρχηγός, αγνοούταν μετά από μια βόλτα με σκάφος στη λίμνη Κόμο της Ιταλίας.\nΌπως είχε μεταδώσει η ιταλική εφημερίδα Corriere della Sera, η Φλοριάνα είχε επισκεφθεί τη λίμνη μαζί με μία συμπαίκτριά της, αφού νοίκιασαν φουσκωτό σκάφος κοντά στο Musso.\nΗ νεαρή αθλήτρια βούτηξε από τη βάρκα στο νερό και δεν αναδύθηκε ποτέ...\n«Μία καρδιά για την Φλοριάνα και την οικογένειά της», ήταν το μήνυμα της ομάδας της.\nΌπως είχε μεταδώσει η ιταλική εφημερίδα Corriere della Sera, η Φλοριάνα είχε επισκεφθεί τη λίμνη μαζί με μία συμπαίκτριά της, αφού νοίκιασαν φουσκωτό σκάφος κοντά στο Musso. Η νεαρή αθλήτρια βούτηξε από τη βάρκα στο νερό και δεν αναδύθηκε ποτέ...


“Το Πρωινό” - Πάτρα: “Εγκληματική ενέργεια ο θάνατος της Μαλένας” (βίντεο) | Κοινωνία | ANT1 News\n03:55 | Τρίτη 28 Ιουνίου 2022\nΚαταιγιστικές εξελίξεις και αναμονή για νέες διώξεις στην υπόθεση των τριών νεκρών αδελφών. Τι αναμένεται να καταθέσει η ιατροδικαστής Χριστίνα Τσάκωνα μετά από την νέα έρευνα για τον θάνατο της Μαλένας.\n«Η ιατροδικαστής Χριστίνα Τσάκωνα θα μιλήσει για εγκληματική ενέργεια σε ότι αφορά τον θάνατο της Μαλένας», όπως μετέδωσε η εκπομπή «Το Πρωινό» του ΑΝΤ1, με τους δημοσιογράφους να αναφέρουν πως «το ζήτημα είναι ότι έχει βρεθεί κάτι σημαντικό και έτσι η κ. Τσάκωνα θα μιλήσει πρώτη, στο τέλος αυτής της εβδομάδας ή στην αρχή της επόμενης εβδομάδας», με την Κέλλυ Χεινοπώρου να αποσαφηνίζει πως «ακόμη δεν γνωρίζουμε εάν έχει βρεθεί κάποια ουσία ή άλλο εύρημα»\nΛέπρα: Μόνο ένα το κρούσμα στην Ελλάδα\nΧανιά: Έδεσε σκύλο στον προφυλακτήρα αυτοκινήτου και τον έσερνε με μεγάλη ταχύτητα (εικόνες)\nΠάτρανεκρά παιδιά"Το Πρωινό"ΕΙΔΗΣΕΙΣΕΙΔΗΣΕΙΣ ΣΗΜΕΡΑΝΕΑΡούλα ΠισπιρίγκουΜάνος ΔασκαλάκηςΧρίστινα Τσάκωνα\nΜαντζούρανης: ο Αγαπητός δεν υπέγραψε για την Μαλένα - Τον επιβεβαίωσε το νέο πόρισμα\nΠαπαδόπουλος για Πισπιρίγκου: το αίτημα αποφυλάκισης και η κατάθεση - “κλειδί” για την Ίριδα\nΛίτσα Πατέρα - Ζώδια: Δημιουργική πανσέληνος (βίντεο)\nΝεκρά παιδιά στην Πάτρα: ο Όθωνας Παπαδόπουλος στον ΑΝΤ1\nΤο Λιμενικό απέτρεψε μαζική είσοδο παράτυπων μεταναστών\nΝεκρά παιδιά στην Πάτρα: ο Γιάννης Μαντζουράνης στον ΑΝΤ1


Interfaces, defects and strain fields in alloyed and layered compound semiconductor heterostructures-nanostructures - IKEE / Aristotle University of Thessaloniki - Library\nHome > Theses > PhD Theses > Interfaces, defects and strain fields in alloyed and layered compound semiconductor heterostructures-nanostructures\nTitle:Interfaces, defects and strain fields in alloyed and layered compound semiconductor heterostructures-nanostructures Διεπιφάνειες, ατέλειες και πεδία παραμόρφωσης σε κραματικές και στρωματικές ετεροδομές-νανοδομές σύνθετων ημιαγωγών Authors:Μπαζιώτη Καλλιόπη Α.\nDepartment: Αριστοτέλειο Πανεπιστήμιο Θεσσαλονίκης, Σχολή Θετικών Επιστημών, Τμήμα Φυσικής\nAbstract:Η διδακτορική διατριβή περιλαμβάνει τη μελέτη των δομικών ιδιοτήτων επιταξιακών υμενίων (0001) InGaN με υψηλές συγκεντρώσεις ινδίου. Αυτά τα κράματα των III-Ν σύνθετων ημιαγωγών είναι ιδιαίτερα σημαντικά για εφαρμογές φωτοβολταϊκών στοιχείων υψηλής απόδοσης, καθώς και προηγμένες οπτοηλεκτρονικές διατάξεις LED και λέιζερ που αποδίδουν σε όλη τη φασματική περιοχή από το κοντινό υπεριώδες έως το υπέρυθρο. Εξετάστηκαν τόσο παχέα υμένια InGaN όσο και εσωτερικά στρώματα και κβαντικά φρέατα InGaN καθώς και υπερδομές InN/GaN. Οι τελευταίες παρουσιάζουν ενδιαφέρον για εφαρμογές ως τοπολογικοί μονωτές σε spintronics και κβαντικούς υπολογιστές. Μελετήσαμε επίσης τις δομικές ιδιότητες δισδιάστατων (2D) σύνθετων ημιαγωγών και τοπολογικών μονωτών ενώσεων του σεληνίου, που είχαν εναποτεθεί επιταξιακά σε υποστρώματα (0001) AlN. Αναλύθηκαν οι δομικές ιδιότητες και η ελαστοπλαστική συμπεριφορά στη νανοκλίμακα με τη χρήση μεθόδων ηλεκτρονικής μικροσκοπίας διέλευσης (TEM). Χρησιμοποιήθηκαν υπολογιστικές προσομοιώσεις εικόνας και ποσοτική ανάλυση της παραμορφωσιακής κατάστασης στη νανοκλίμακα με τη βοήθεια περίθλασης ηλεκτρονίων, ανάλυση γεωμετρικής φάσης (GPA) και μέθοδο προσδιορισμού μεγίστων έντασης (PF) σε εικόνες υψηλής διακριτικής ικανότητας. Επιπλέον εφαρμόστηκε τοπολογική θεωρία και τον a priori και a posteriori χαρακτηρισμό των δομικών ατελειών. Οι δομικές ιδιότητες των υμενίων InGaN υψηλής περιεκτικότητας ινδίου μελετήθηκαν σε σχέση με τις συνθήκες ανάπτυξης και τον τύπο του υποστρώματος. Δόθηκε ιδιαίτερη έμφαση στο δομικό και χημικό χαρακτηρισμό ενός αυθόρμητα σχηματισμένου στρώματος διαχωρισμού το οποίο αποτελεί το σύνορο για την εισαγωγή εκτεταμένης πλαστικής παραμόρφωσης διαμέσου της πυρηνοποίησης σφαλμάτων επιστοίβασης και νηματοειδών εξαρμόσεων. Για την ανάλυση χρησιμοποιήθηκα μέθοδοι TEM, STEM, GPA και EDXS. Επιπρόσθετα, ταυτοποιήθηκε ένας μηχανισμός εισαγωγής ατελειών σε ετεροδομές III-N τόσο χαμηλής όσο και υψηλής κραματικής σύστασης. Συγκεκριμένα, αναλύθηκε μηχανισμός εισαγωγής νηματοειδών εξαρμόσεων από σφάλματα επιστοίβασης, συνδυάζοντας παρατηρήσεις (HR)TEM, GPA, και τοπολογική ανάλυση. Μελετήθηκαν επίσης ενδιάμεσα στρώματα και κβαντικά φρέατα InGaN όπως και υπερδομές InN/GaN μικρής περιόδου. Τα κύρια θέματα αφορούσαν την απόδοση της ενσωμάτωσης του ινδίου σε σχέση με το πάχος της νανο-ετεροδομής, της αφηρέμηση της παραμόρφωσης και την κατανομή του πεδίου της, καθώς και την κατανομή της χημικής σύστασης. Για το σκοπό αυτό χρησιμοποιήθηκαν παρατηρήσεις HRTEM και HRSTEM σε συνδυασμό με αναλύσεις GPA και PF. Τέλος, προσδιορίστηκαν οι δομικές ιδιότητες δισδιάστατων επιταξιακών ημιαγωγών ενώσεων του σεληνίου που είχαν αναπτυχθεί σε υποστρώματα ΙΙΙ-Ν. Συγκεκριμένα, προσδιορίστηκαν οι διεπιφανειακές δομές, η επιταξιακή ανάπτυξη και οι δομικές ατέλειες 2D ημιαγωγών άμεσου ενεργειακού χάσματος, και συγκεκριμένα των MoSe2 και HfSE2, καθώς και του τοπολογικού μονωτή Bi2Se3 τόσο υπό μορφή απλών υμενίων όσο και σύνθετων συνδυασμών αυτών. Για την ανάλυση νανοδομών πάχους μόλις μερικών ατομικών επιπέδων εφαρμόστηκε εκτεταμένη προσομοίωση των εικόνων HRTEM.The present PhD thesis comprises the study of the structural properties of (0001) InGaN epitaxial layers with high indium contents. Such III-nitride compound semiconductor alloys show special promise for high efficiency photovoltaics and for advanced optoelectronics applications such as light-emmiting diodes (LEDs) and lasers covering the spectral range from the UV to the IR. We considered thick epitaxial layers as well as quantum wells, interlayers, and InN/GaN superlattices. The latter also show promise for applications as topological insulators (TIs). This field promises novel applications in spintronics and quantum computing. We also considered the structural properties of two-dimensional (2D) compound semiconductors and TIs belonging to the group of selenides, that have been deposited epitaxially III-nitride templates, in particular (0001) AlN. We have studied the interfacial properties and nanoscale elastoplastic behavior using transmission electron microscopy (TEM) methods. Image simulations and quantitative nanoscale strain analysis using electron diffraction, geometrical phase analysis (GPA) and the peak finding method were employed. The topological theory for a priori and a posteriori characterization of defects was also used. The structural properties of high-indium content InGaN epilayers were studied by varying the growth conditions and the type of substrate. Special emphasis was given in the structural and chemical characterization of a self-formed sequestration InGaN layer, being the boundary for the onset of threading dislocations and basal stacking fault introduction. TEM, STEM, GPA and EDXS were employed for this analysis. Furthermore, a defect nanomechanism in both low and high misfit III-Nitride heterostructures was identified. In particular, a mechanism describing the nucleation of a-type threading dislocations from basal stacking faults was analyzed combining (HR)TEM characterization, GPA, nodal balance diagrams and topological theory. InGaN interlayers, InGaN quantum wells, and InN/GaN short period superlattices were also studied. The main issues were the indium incorporation efficiency in relation to the QW thickness, the strain relaxation, and the chemical/strain distribution. To this end, we have employed HRTEM and HRSTEM observations combined with nanoscale analysis by peak finding and GPA. Finally, we determined the structural properties of 2D selenide compound semiconductors integrated with III-Nitrides through deposition on (0001)AlN templates. In particular, the interfacial properties, epitaxial growth, and structural defects of direct bandgap 2D semiconductors MoSe2 and HfSE2, and the topological insulator Bi2Se3 were studied, either in the form of single or composite epilayers that combined multiple selenide components. Image simulation of HRTEM observations was crucial for the structural identification of nanostructures that were only a few monolayers thick.\nSupervisor:Δημητρακόπουλος Γεώργιος αν. καθ.\nSubjects:Transmission electron microscopy, Compound semiconductors, Ηλεκτρονική μικροσκοπία διέλευσης, Σύνθετοι ημιαγωγοί\nKeywords:Ηλεκτρονική μικροσκοπία διέλευσης, Transmission electron micrscopy, Structural properties of solids, Ημιαγωγοί ΙΙΙ-N δισδιάστατοι ημιαγωγοί, Δομικές ιδιότητες στερεών, 2-dimensional semiconductors, III-Nitride semiconductors\nRelated files:(RESTRICTED) Fulltext: PDF File with license Back to search Record created 2017-02-17, last modified 2017-02-20


Αγρίνιο- Πλημμύρισαν καταστήματα και δρόμοι (φωτο) | Νέα από το Αγρίνιο και την Αιτωλοακαρνανία-AgrinioLike\nHome Αγρίνιο Slider Αγρίνιο- Πλημμύρισαν καταστήματα και δρόμοι (φωτο)\nΑγρίνιο- Πλημμύρισαν καταστήματα και δρόμοι (φωτο)\nΠαρασκευή, Αυγούστου 27, 2021 Αγρίνιο , Slider\nΠλημμυρισμένα καταστήματα και δρόμους στο Αγρίνιο άφησε πίσω της η πρωινή νεροποντή που έπληξε την περιοχή.\nΕιδικά σοβαρά προβλήματα προκάλεσε στην οδό Χ.Τρικούπη στην περιοχή της Πεταλούδας πριν τον νέο στρογγυλό κόμβο.\nΣύμφωνα με τον ιδιοκτήτη καταστημάτων στην περιοχή ,οι επιχειρήσεις του πλημμύρισαν με αποτέλεσμα να προκληθούν σοβαρές ζημιές στον εξοπλισμό τους.\nΜάλιστα δημοσίευσε βίντεο και φωτογραφίες στο FB.\nEπίσης προβλήματα παρατηρήθηκαν και στην οδό Τριχωνίδος ,κάθετη με την οδό Χ.Τρικούπη.\nΤοπικά έντονες βροχοπτώσεις και σποραδικές καταιγίδες εκδηλώθηκαν κατά τη διάρκεια της νύχτας και έως το ξημέρωμα της Παρασκευής 27/08 στα δυτικά τμήματα της χώρας σύμφωνα με το meteo.gr . Στο χάρτη που ακολουθεί αποτυπώνεται η γεωγραφική κατανομή των βροχοπτώσεων έως τις 09:00 το πρωί, όπως αυτές καταγράφηκαν από 417 μετεωρολογικούς σταθμούς του δικτύου αυτόματων μετεωρολογικών σταθμών του Εθνικού Αστεροσκοπείου Αθηνών / meteo.gr ενώ επισημαίνονται τα ύψη βροχόπτωσης σε επιλεγμένες περιοχές.


H Κρατική Ορχήστρα Αθηνών στη Σαλαμίνα\nΠέμπτη, 14 Ιουνίου 2012 11:13\nΣτην Σαλαμίνα θα ταξιδέψει η Κρατική Ορχήστρα Αθηνών για να δώσει μια ιδιαίτερη συναυλία… … στις 15 Ιουνίου, στο ανοιχτό Ευριπίδειο Θέατρο, υπό τη μουσική διεύθυνση του μόνιμου αρχιμουσικού της Βύρωνα Φιδετζή, με σολιστ τον εκλεκτό βιολοντσελίστα Μιλτιάδη Κασσάρα.\nΤο πρόγραμμα διαμορφώθηκε λαμβάνοντας υπ’ όψιν τις ιστορικές μνήμες του τοπίου, αλλά και όσους συνειρμούς ευνοεί η φορτισμένη ατμόσφαιρα της αρχαίας Κούλουρης.\nΑυτονόητη η επιλογή της ορχήστρας να εντάξει στο πρόγραμμα την εισαγωγή για ορχήστρα «Σαλαμίς (480π.Χ.)», του σύγχρονου Ελληνα συνθέτη και κορυφαίου βιολοντσελίστα της Κ.Ο.Α. Δημήτρη Γούζιου.\nΣτο πρόγραμμα της συναυλίας περιλαμβάνεται ακόμα το εμβληματικό συμφωνικό ποίημα «Προμηθέας» του Φραντς Λιστ (1811–1886), καθώς και η Συμφωνία αρ.21 του Βόλφγκανγκ Αμαντέους Μότσαρτ(1756–1791), το σπουδαιότερο συμφωνικό επίτευγμα του έφηβου Μότσαρτ , στο οποίο ανιχνεύονται, ωστόσο, όλα τα χαρακτηριστικά του ώριμου «μοτσάρτειου» ύφους. Περιλαμβάνεται, όμως, και το σχεδόν άγνωστο Κοντσέρτο για βιολοντσέλο και μεγάλη ορχήστρα του Raffaelle Parisini (1820-1875) ή κατά το εξελληνισμένο, Ραφαήλ Παριζίνη, συνθέτη και μαθητή του Νικόλαου Μάντζαρου, ο οποίος αν και γεννήθηκε στην Μπολόνια, έζησε και δημιούργησε στην Ελλάδα. Από το έργο του, το οποίο υφολογικά κινείται στον ευρύτερο χώρο της ρομαντικής ιταλικής παράδοσης του 19ου αιώνα, το μοναδικό που έχει διασωθεί σε πλήρη ορχηστρική μορφή είναι το κοντσέρτο για βιολοντσέλο-το οποίο ως μουσική αντίληψη κι αισθητική θα μπορούσε να χαρακτηριστεί έργο της Επτανησιακής Σχολής.\nΛίγα λόγια για το Δημήτρη Γούζιο και το έργο «Σαλαμίς»: Γεννημένος στην Αθήνα το 1956, αριστούχος του Ωδείου Αθηνών και υπότροφος της Ακαδημίας του Γκίλντχολ του Λονδίνου, ο Δημήτρης Γούζιος, πέραν της ιδιότητας του σολιστ βιολοντσελίστα, αλλά και του καθηγητή και υπεύθυνου της σχολής εγχόρδων στα Ωδεία Αθηνών και «Φίλιππος Νάκας», ασχολείται τα τελευταία είκοσι χρόνια με την σύνθεση .\nΗ εισαγωγή για ορχήστρα «Σαλαμίς (480 π.Χ.)» γράφτηκε ως φόρος τιμής σε «μια ιστορική μάχη που έδωσε ο πολιτισμός , και νίκησε». Αυτό επισημαίνει ο ίδιος ο συνθέτης διευκρινίζοντας ακόμα πως συνέθεσε το έργο «εμπνευσμένος από το χώρο που γεννήθηκε, την ημέρα της ναυμαχίας, στη Σαλαμίνα, ο τραγικός μας ποιητής Ευριπίδης… και περπατώντας στα μονοπάτια όπου εκείνος σεργιάνισε πρώτος, τα χρώματα μεταμορφώθηκαν σε νότες και οι νότες σε μελωδίες».\nΠρόγραμμα: Δημήτρης Γούζιος (1956-): Σαλαμίς (480 π.Χ.), εισαγωγή για ορχήστρα\nΡαφαήλ Παριζίνης (1820-1875): Κοντσέρτο για βιολοντσέλο και μεγάλη ορχήστρα σε λα μείζονα.\nΒόλφγκανγκ Αμαντέους Μότσαρτ (1756-1791): Συμφωνία αρ.21 σε λα μείζονα, Κ. 134\nΦραντς Λιστ (1811-1886): «Προμηθέας», συμφωνικό ποίημα αρ.5\nΣολίστ: Μιλτιάδης Κασσάρας,βιολοντσέλο\nΤοποθεσία Ευριπίδειο Θέατρο, Σαλαμίνα Ημερομηνία Παρασκευή, 15 Ιουνίου, 21.00 Σχετικές ειδήσεις


creationsbyeve: September 2011\nH συλλογή της Amy Butler για πλέξιμο\nΣε όσες ασχολούνται με το ράψιμο σίγουρα το όνομα Amy Butler ! Αλλά ίσως δεν ξέρετε ότι έχει μια ολοκαίνουργια συλλογή από νήματα και πλεκτά για όσες αγαπούν το πλέξιμο! Η Amy Butler συνεργάστηκε με την Rowan για να δημιουργήσει καταπληκτικές συλλογές για να επιδοθεί σε άλλη μια από τις λατρεμένες της τέχνες, το πλέξιμο.\nΗ συλλογή περιλαμβάνει σχέδια γιε βελόνες και κροσέ, από ριχτάρια, μαξιλάρια, καλύμματα για καρέκλες, μέχρι και στυλάτα αξεσουάρ όπως μπερέδες, κασκώλ, γάντια και κάλτσες.\nΤο νήμα της είναι 100% μάλλινο μερινό και η χρωματική παλέτα έχει επιλεχθεί από την συλλογή υφασμάτων της Soul Blossoms, ώστε να μπορούν να συνδυαστούν όμορφα τα δυο και να μπορείτε να αναμίξετε ύφασμα και νήμα ιδανικά στις κατασκευές σας.\nΛάτρεψα τα όμορφα χρώματα και τις υφές!\nΡίξτε μια ματιά στα σχέδια για έμπνευση! Δεν χρειάζεται να πω τίποτα παραπάνω, οι εικόνες μιλούν από μόνες τους!\nΑναρτήθηκε από creationsbyeve στις 10:31 AM 3 σχόλια\nΕτικέτες Amy Butler, πλέξιμο\nΈργα τέχνης με το βελονάκι από τον Νathan Vincent\nΟ Nathan Vincent είναι ένας νέος καλλιτέχνης που δημιουργεί απίστευτα έργα τέχνης με το βελονάκι!\nΌπως δηλώνει ο καλλιτέχνης " Η δουλειά του εξερευνά τα δικαιώματα των δύο φύλων και τις προκλήσεις που προκύπτουν από την εκτροπή από τις προβλεπόμενες προδιαγραφές. Αμφισβητεί τις ιδιότητες των δύο φύλων, εξετάζοντας τι συνιστά το αρσενικό και το θηλυκό. Κριτικάρει τα στερεότυπα των δύο φύλων μέσα από τη δημιουργία "αρσενικών αντικειμένων" χρησιμοποιώντας "θηλυκές διαδικασίες", όπως βελονάκι, το ράψιμο, και απλικέ."\nΑναρτήθηκε από creationsbyeve στις 8:19 AM 8 σχόλια\nΕτικέτες crochet, Nathan Vincent\nΟι μέρες είναι ακόμη ζεστές και ηλιόλουστες, αν και έχουν μικρύνει αισθητά, αλλά εγώ έχω πεθυμήσει λίγη δροσούλα και βροχούλες...\n1.JKphotography 2.irisdesign 3.CarolineUnderwood 4.MatkirschPhoto\nΔείτε περισσότερα moodboards στο blog της Staroftheeast!\nΑναρτήθηκε από creationsbyeve στις 8:19 AM 3 σχόλια\nΕτικέτες art photography, europeanstreetteam, monday moodboard, rainy weather\nΟ καιρός δεν έχει δροσίσει ακόμη, αλλά εγώ πήρα καινούργια νήματα για να πλέξω φθινοπωρινά κασκώλ! Ελπίζω μέχρι να τελειώσω το λιλά κασκώλ που πλέκω, να δροσίσει λίγο, ώστε να μπορέσω να δουλέψω με το μοχέρ! Διάλεξα έντονα χρώματα που είναι πολύ της μόδας αυτή τη σαιζόν, μωβ,πετρολ, μπλε ελεκτρικ:\n1.marbled 2. MGMartSupplies 3. Stilltreejewellery 4.anils\nΜπορείτε να δείτε περισσότερα moodboards στο blog της Staroftheeast!\nΑναρτήθηκε από creationsbyeve στις 7:40 AM 6 σχόλια\nΕτικέτες fall 2012 color trends, monday moodboard, new scarf, purple, royal blue, teal


Με αφορμή την επέτειο της επιβολής της δικτατορίας του Μεταξά, ,μια επιστολή του 1937 από το Φωκίωνα στη Νέα Υόρκη στο Δημητρό στη Μυτιλήνη το 1937\nΓράφει ο ΣΤΡΑΤΗΣ ΜΠΑΛΑΣΚΑΣ Δημοσίευση 4/8/2019\nΟ Φωκίων με «εθνικοπατριωτικά» κηρύγματα αρνείται και τα δυο. Ενώ με την επιστολή του που διασώθηκε στο προσωπικό μου αρχείο, μας θυμίζει σήμερα 4 Αυγούστου του 2019, 83 χρόνια από την επιβολή της φασιστικής δικτατορίας του Μεταξά στις 4 Αυγούστου του 1936, το κλίμα της εποχής, της ανάγκες αλλά και το πόσες φορές «εις το Εξωτερικόν αρχίζουν να μας λογαριάζουν ως σοβαρόν Κράτος».\nΜ’ερωτάς αν δεν θα ήτο καλλίτερον να άνοιγαν οι μικροί κανένα μαγαζί για να κερδίζουν περισσότερα. Με άλλας λέξεις αμέσως σχηματίζεις την υπόθεσιν ότι όποιος ανοίγει μαγαζί επιτυγχάνει και κάνει και χρήματα. Δεν εσυλλογίσθης όμως ότι δυνατόν να αποτύχη και χάση και τα χρήματα που καταθέση. Ας το παραβλέψωμε όπως, ότι θα χάση κανείς όταν ανοίξη κατάστημα, και ας λογαριάσωμε πώς ανοίγεται το μαγαζί. Απαιτείται πείρα και κεφάλαια. Και όταν λείπουν και τα δυο τι πρέπει να γίνη; Γι’ αυτό σοι λέγω ότι με τον καιρό θα γίνη και αυτό. Τώρα αποκτάται η πείρα και σιγά σιγά θα σχηματισθή και ένα μικρό κεφάλαιο για να γίνη και η απόπειρα του ανοίγματος καταστήματος. Σας έγραψα νομίζω ότι τα συστήματα ήλλαξαν και ο δρόμος που ακολουθούν τώρα είναι λιγάκι διαφορετικός. Έχε υπομονήν και συν τω χρόνω θα γίνη και αυτό που τόσον εύχεσαι.


3 Χρυσά και 3 Ασημένια κατέκτησαν οι αθλητές του Παλαιστικού Συλλόγου Ευρωπού "Καραγιάννης" | Karatzova.com\nHome / Αθλητικά / Κιλκίς / 3 Χρυσά και 3 Ασημένια κατέκτησαν οι αθλητές του Παλαιστικού Συλλόγου Ευρωπού "Καραγιάννης"\n3 Χρυσά και 3 Ασημένια κατέκτησαν οι αθλητές του Παλαιστικού Συλλόγου Ευρωπού "Καραγιάννης"\nΑθλητικά , Κιλκίς Edit\nTην Κυριακή 27 Νοεμβρίου ο Σύλλογος μας συμμετείχε στο αναπτυξιακό πρωτάθλημα ελευθέρας πάλης που έγινε στην Λάρισα στο Γυμναστήριο βαρέων αθλημάτων, κατακτώντας 2 Χρυσά και 3 Ασημένια μετάλλια. Οι αθλητές που τα κατέκτησαν είναι:\n1) ΤΣΑΛΚΙΤΖΗΣ ΔΗΜΟΣΘΕΝΗΣ 100 ΚΙΛΑ ΠΑΙΔΩΝ.\n2) ΤΟΥΛΚΕΡΙΔΗΣ ΠΑΥΛΟΣ 76 ΚΙΛΑ ΠΑΙΔΩΝ.\n1) ΚΑΤΗΣ ΑΝΑΣΤΑΣΙΟΣ 63 ΚΙΛΑ ΠΑΙΔΩΝ.\n2) ΠΑΝΤΙΚΙΔΗΣ ΓΙΩΡΓΟΣ 76 ΚΙΛΑ ΠΑΙΔΩΝ.\n3) ΔΗΜΗΤΡΙΑΔΗΣ ΠΑΝΑΓΙΩΤΗΣ 53 ΚΙΛΑ ΠΑΜΠΑΙΔΩΝ Α'\nΤο ΔΣ τους Συλλόγου μας συγχαίρει τους αθλητές και τον προπονητή Θεοδόση Παυλίδη για την επιτυχία αυτή. Επίσης ευχαριστεί τους γονείς που συνόδευσαν την αποστολή και βοήθησαν ψυχολογικά του αθλητές μας